KIEGÉSZÍTETT ÉS MÓDOSÍTOTT

PEDAGÓGIAI PROGRAM

2015

tartalomjegyzék

[I. A BME Két Tanítási Nyelvű Gimnázium elsődleges céljai: 4](#_Toc428190711)

[Célok és feladatok 4](#_Toc428190712)

[II. AZ INTÉZMÉNY BEMUTATÁSA 7](#_Toc428190713)

[1. Az iskola arculata 7](#_Toc428190714)

[2. Az iskola tanulói közössége 7](#_Toc428190715)

[3. Képzési kínálatunk 8](#_Toc428190716)

[III. NEVELÉSI PROGRAM 8](#_Toc428190717)

[4. Az iskolában folyó nevelő-oktató munka pedagógiai alapelvei 8](#_Toc428190718)

[5. A nevelő-oktató munka céljai, feladatai, eszközei 9](#_Toc428190719)

[6. A személyiségfejlesztéssel kapcsolatos pedagógiai céljaink 10](#_Toc428190720)

[7. Az iskola meglévő kapcsolatrendszere 14](#_Toc428190721)

[8. A szülő, tanuló, iskolai pedagógus együttműködésének formái, továbbfejlesztésének lehetősége 15](#_Toc428190722)

[9. A diákönkormányzat működése, a diák-önkormányzati munka pedagógiai feladatai 18](#_Toc428190723)

[10. Beiskolázás 19](#_Toc428190724)

[11. Elsősegély-nyújtási alapismeretek elsajátításával kapcsolatos iskolai terv 21](#_Toc428190725)

[IV. HELYI TANTERV 21](#_Toc428190726)

[13. Tantárgyak, érettségi vizsga témakörei 23](#_Toc428190727)

[14. Érettségire való jelentkezés előfeltétele, közösségi szolgálat 25](#_Toc428190728)

[16. A Nemzeti alaptantervben meghatározott pedagógiai feladatok megvalósításának elvei 27](#_Toc428190729)

[15. Tanórán kívüli foglalkozások, tevékenységek 29](#_Toc428190730)

[16. Az alkalmazható tankönyvek, tanulmányi segédletek és taneszközök kiválasztásának elvei 30](#_Toc428190731)

[17. Az iskolai beszámoltatás rendje és követelményei 31](#_Toc428190732)

[18. A tanulók fizikai teljesítményének mérésének elemei és minősítése 37](#_Toc428190733)

[19. Az iskola magasabb évfolyamára lépés feltételei 37](#_Toc428190734)

[20. A tanulók magatartása és szorgalma értékelésének és minősítésének alapelvei, követelményei, formái 38](#_Toc428190735)

[V. EGÉSZSÉGNEVELÉSI ÉS KÖRNYEZETI NEVELÉSI PROGRAM 43](#_Toc428190736)

[21. Az egészségnevelés és környezeti nevelés célja 43](#_Toc428190737)

[VI. ZÁRÓDOKUMENTUMOK 50](#_Toc428190738)

[22. A pedagógiai program nyilvánosságra hozatala, a jóváhagyott pedagógiai programhoz való hozzáférés lehetőségei 50](#_Toc428190739)

[23. A pedagógiai program elfogadásának dokumentuma (Mellékelve) 50](#_Toc428190740)

# A BME Két Tanítási Nyelvű Gimnázium elsődleges céljai:

## Célok és feladatok

1. A nevelő-oktató munka komplex értelmezése.
2. Alapvető célunk, hogy tanulóinkat a különböző tantárgyakon keresztül, összefüggésekben és rendszerben való gondolkodásra neveljük. Vegyék észre az egyes tantárgyak közös tartalmait, összefüggéseit. Törekedjenek a tudásra épülő önálló vélemény kialakítására, alternatívák felismerésére, mérlegelésre és az ezeken alapuló felelős döntésekre.
3. A tanár-diák kapcsolatban nem a függőségi viszonyt tartjuk meghatározó elemnek, hanem a közös cél érdekében együtt munkálkodó partneri viszonyt.
4. Tanulóinktól képességeikhez mért kiemelkedő teljesítményt várunk érdeklődési területükön és tisztes helytállást minden másban.
5. A mindennapok gyakorlatában a folyamatos, rendszeres, kitartó munkát igényeljük.
6. Súlyt fektetünk a tanulói önállóság fejlesztésére, a minimális tantervi - követelmények teljesítése alapfeladat.
7. A mindennapi érintkezésben, viselkedésben megmutatkozó kulturáltság. Elvárjuk az ésszerű fegyelmet, kulturált magatartást.
8. A korszerű, életkoruknak megfelelő mennyiségű és mélységű szaktárgyi ismeretanyag elsajátíttatása a tanulókkal (irányadó dokumentumok: NAT, kerettanterv, helyi tantervek)
9. A tagozatok tantervi és szintbeli követelményeinek teljesíttetése a tanulókkal
10. Személyre szabott vagy a csoportszinthez igazított tanórai és tanórán kívüli foglalkozás az egyes tanulók, tanulócsoportok képességei, érdeklődése alapján
11. A valamely területen kiemelkedően tehetséges tanulók kibontakozásának segítése
12. Az alkalmazásképes tudás elsajátításához szükséges tanulási technikák megismertetése a tanulókkal
13. Az írásbeli és szóbeli kifejezőkészség, a kreativitás fejlesztése
14. Felkészítés a magasabb iskolafokokon történő helytállásra (felsőfokú szakképzés, felsőoktatás)
15. A reális önismereti szint kialakítása, toleranciára nevelés, a vitakészség fejlesztése
16. A tanítási időn kívüli iskolai, illetve az iskolán kívüli szervezett szabadidős programok segítségével az igényes, tartalmas szórakozás, kikapcsolódás iránti igény felkeltése
17. Egészséges életmódra, rendszeres és kiegyensúlyozott életvitelre nevelés
18. A beilleszkedési vagy tanulási problémákkal küzdő, illetve szociálisan hátrányos helyzetű, tanulók segítése, támogatásuk; szükség esetén a szakember által történő segítésük, gyógyításuk megszervezése.
19. A magyar közoktatás részeként a Magyarországon tartózkodó külföldi, tankötelezettség alá eső diákok integrálása, a magyar nyelv és kultúra színvonalas megismertetése.
20. A szaktárgyukat angol nyelven oktató pedagógusok módszertani továbbképzésének szervezése, tapasztalataink átadása.
21. A külföldi iskolarendszerek irányába nyitott oktatás megvalósítása, az adott vizsga és követelményrendszerek integrálásával.
22. A különböző kultúrák értékein keresztül nevelni tanulóinkat türelemre, megértésre, nyitottságra.
23. A szolidaritás, tolerancia, együttműködés képességének kialakítása.
24. Megismertetni az angol nyelvű országok kultúráját, irodalmát, történelmét.
25. Tanulóink legyenek képesek az angol nyelven való gondolkodásra, a nyelv használatára az információszerzésben, közlésben.
26. Az önkifejezési, szövegértési, gondolkodási képesség fejlesztése, aminek kiemelt szerepe van tanulmányaikban és a munka világában.
27. A pozitív én- és országkép kialakítása, értsék meg a nemzetközi kapcsolatok és együttműködés fontosságát.
28. Folyamatosan fenntartjuk a magas színvonalú munka személyi feltételeit.
29. Lehetőségeinkhez mérten megteremtjük a magas színvonalú munkatárgyi feltételeit.
30. Arra törekszünk, hogy adminisztratív munkánk, tanügyi dokumentumaink hiánytalan rendezettségükkel és precizitásukkal jól szolgálják a tartalmi munkát.
31. A pedagógustestület önmagára nézve kötelezően betartandó követelménynek tekinti a személyes példaadást:
	* az önmagával szembeni szakmai igényesség terén;
	* a munkafegyelem terén;
	* az etikus magatartás terén;

32. Az egymás közötti, illetve a gyerekekkel, a szülőkkel, más iskolák minket látogató pedagógusaival való kapcsolatában (türelemre, megértésre törekvés, tisztelet, segítőkészség, kölcsönös bizalom, felelősségvállalás).

33. Tiszteljük és ápoljuk az intézmény hagyományait.

34. Minden rendelkezésünkre állóeszközzel segítjük a pályájuk elején és végén lévő pedagógustársainkat.

35.A fenntartóval, a szakminisztériummal és intézményeivel korrekt, feszültségmentes kapcsolatra törekszünk.

36. Távol tartjuk az intézménytől a napi politikát.

37.A történelmi egyházakkal, a tudományos-kulturális feladatokat ellátó civil szervezetekkel, intézményekkel korrekt, kiegyensúlyozott kapcsolatot tartunk.

38. Arra törekszünk, hogy az épület és légköre megfeleljen a kiegyensúlyozott, nyugodt, színvonalas munka környezeti követelményeinek.

# AZ INTÉZMÉNY BEMUTATÁSA

### Az iskola arculata

Gimnáziumunkat a Budapesti Műszaki Egyetem alapította 1993-ban. Az iskola alapításában az egyetem vezetését az a felismerés vezette, hogy a Magyarországon tartózkodó külföldi állampolgárságú tanulók, illetve a huzamosabb ideig külföldön tanuló magyar állampolgárságú tanulók nehezen tudnak beilleszkedni a magyar oktatási rendszerbe. A külföldiek azért, mert nem tudnak magyarul, a magyarok főként azért, mert magyar nyelv és irodalomból, valamint történelemből nehezen pótolható hiányosságaik vannak és más tárgyakból is hiányos a felkészültségük. A gimnázium fenntartását 2005. szeptember 1.- től a BME átadta az Angol Nyelvű Közoktatásért Alapítványnak.

Az iskola diáksága három fő populációból áll: külföldi állampolgárok, olyan magyar anyanyelvű, sokszor kettős állampolgárok, akik huzamosabb ideig külföldön jártak iskolába, valamint magyar állampolgárok. Ebből a sokszínűségből adódó beilleszkedési, kommunikációs és tanulási problémákat, feszültségeket részben feloldja, hogy gimnáziumunkban az oktatás a legtöbb tárgyból angol nyelven folyik.

Iskolánk angol-magyar két tanítási nyelvű 5 évfolyamos gimnázium, nyelvi előkészítő osztállyal. A nyelvi előkészítő (9.Kny) osztályban az angol nyelv oktatása mellett az alaptantárgyak szaknyelvének elsajátítása folyik. A további osztályokban is a jogszabályok által megengedett legtöbb tárgyból angol nyelven folyik az oktatás. A magyar állampolgárságú tanulók a magyar nyelv és irodalmat magyar nyelven tanulják, a nem magyar állampolgárságú tanulóknak e helyett kötelező a magyar, mint idegen nyelv tárgy, amely kiváltja a magyar nyelv és irodalmat az érettségin is. Angol nyelven oktatott tárgy esetében a tanulócsoport létszáma nem lehet 18-nál nagyobb. Az egyéb idegen nyelvek oktatása is kis csoportban történik a tanuló választott idegen nyelve alapján.

Alapvetően a nemzeti alaptantervben meghatározott tantárgyakat tanítjuk a „Két tanítási nyelvű iskolai oktatás irányelvei”-ben megfogalmazottak figyelembe vételével. Ettől eltérően önálló tantárgyként tanítjuk az angol irodalmat külföldi diákjainknak, melyet korábban egyedileg akkreditált érettségi tantárgyként oktattunk és sok diákunk érettségizett is belőle. Ez a tárgy a nem magyar állampolgárságú tanulóink számára 4 éven át kötelező, mellyel biztosítjuk, hogy irodalmi tanulmányok nélkül a magyar nyelv és irodalom tantárgy alól felmentett tanulóink sem szerezhetnek érettségi bizonyítványt.

### Az iskola tanulói közössége

#### A tanulók összetétele

Nemzetiségileg és korban vegyes, 20-25 ország diákjai alkotnak multikulturális közösséget, amelyet iskolánk kiemelt értékként kezel és egymás megismerését, elfogadását alapvető pedagógiai célként határozunk meg.

#### A tanulók neveltségi szintje, a tanulók iskolával szembeni elvárásai

A neveltségi szint igen változó, a multikulturális közeg természetes következményeként. A nyelvi előkészítő osztály sokszor egyben a szocializációt is segíti a magyar oktatási rendszer elvárásait figyelembe véve. A minket választók értékelik a színes multikulturális környezetet és elvárják a magas színvonalú angol nyelvű oktatást. Emellett elmondható, hogy az iskolánkat választó családok 100%-a a továbbtanulást jelöli meg célként, ezért az ismeretek magas szintű átadása és elsajátítása az elvárás.

####  Az iskolaválasztás motivációja

Nyelvi irányultságú, főleg szülői motiváltságú iskolaválasztás dominál, sokan ideiglenesen keresnek iskolát itt tartózkodásuk idejére. A magyarul nem tudó tanulók, Budapesten csupán ideiglenesen tartózkodó családok (diplomaták, üzletemberek) számára megfizethető megoldást nyújtunk a gyermekeik közoktatásban való részvételére.

### Képzési kínálatunk

Iskolánk 1+4 évfolyamos gimnázium

* Előkészítő évfolyam (9.Kny): nyelvi előkészítő osztály. (angol szintmérő vizsgával mérjük, melynek sikeres teljesítése esetén lehetséges a felsőbb évfolyamba lépés)
* 9-12 két tanítási nyelvű gimnáziumi osztályok

# NEVELÉSI PROGRAM

**A nevelés**: társadalmi tevékenység, komplex hatásrendszer. A lényege **értékközvetítés** és **értékteremtés**.

**Az érték**: tevékenység eredménye.

A nevelés funkciói:

* *individuális fejlesztés*, mert elősegíti az egyén fejlődését;
* *közösségfejlesztés*, mert hozzájárul az emberi (mikro, makro) közösségek fejlődéséhez.

### Az iskolában folyó nevelő-oktató munka pedagógiai alapelvei

Nevelési programunk vezérelve: újraéleszteni, megtartani és kialakítani mindazon értékeket, amelyek birtokában tanítványaink—szociális helyzetükre, világnézetükre, családi hátterükre való tekintet nélkül – képesek művelt, kulturált emberként majd (az iskolában szerzett ismeretekre és készségekre építve) későbbi tanulmányaikat folytatni, szakemberként érvényesülni a felnőtt életükben. Az oktató-nevelő munkánk során alapvető célunk az önálló ismeretszerzés, a megalapozott véleményalkotás és egyéni felelősségvállalás készséggé válása.

Melyek ezek az értékek?

Pedagógiai Programunk bevezető dokumentuma, intézményünk valamennyi pedagógusa által, ellenszavazat nélkül elfogadott *Célok és feladatok* *„Alapvetéseink”* foglalja össze ezen értékeket.

Rövid felsorolásuk álljon itt újra:

* becsületesség, egyenesség, őszinteség, megbízhatóság;
* kíváncsiság és tudásvágy;
* tolerancia és szolidaritás;
* a másik ember tisztelete és a szeretni tudás;
* a szűkebb és tágabb környezet szeretete és védelme;
* kötődés a családhoz és az iskolához;
* magyarság- és európaiság-tudat;
* önfegyelem és a másokra figyelés képessége;
* szorgalom és türelem a munkában;
* törekvés széles körű műveltségre;
* reális önismeret és erre alapozott döntésképesség;
* vitakészség és kifejezőkészség;
* innovatív készség, kreativitás;
* törekvés az egészséges életmódra;
* az érték és a talmi közötti biztos választás képessége.

12

### A nevelő-oktató munka céljai, feladatai, eszközei

#### alapvető Célunk, feladatunk

Az iskola több mint 20 éves, sikeres múltja kötelez minket arra, hogy a testületben rejlő értékekre alapozva megőrizzük a hagyományosértékrendet, amely annyi sikert hozott már számunkra, és amely – végzett tanítványaink közvetítése által – megalapozta hírünket.

A társadalmi környezet arra kényszerít bennünket, hogy olyan modern iskolát építsünk, amely megfelel a mai igényeknek: kreatív, innovatív, a világra nyitott, egyéni teljesítményre és csoportmunkára egyaránt képes, korszerű, több területen is mobilizálható tudással rendelkező, a piacgazdaságban talpon maradni képes, embereket képezzen**.**

#### A gimnáziumi képzés céljai

Olyan biztos alapokat adni a tanulóknak az első két évfolyamon, amelyre bármilyen irányú későbbi tanulmányok épülhetnek (a biztos alapok mellett a tanulási technikák tanításával, a szorgalom és az akaraterő növelésével, a beszéd- és vitakészség fejlesztésével). Az első két évfolyamot a mértéktartó, de szigorú igényesség jellemzi, amely nem enged teret a tárgyak közötti szelektálásnak, lehetőséget és kellő tudásalapot ad a versenyzésre mindazoknak, akik szeretik a megméretést.

A gimnázium 9. és 10. osztályában az alapok megszilárdítása, elmélyítése, az ismeretszerzés és alkalmazás készségének kialakítása a cél, valamint annak segítése, hogy a diákok reális önismeret, valamint megfelelő mennyiségű és mélységű tudás alapján válasszanak pályát. A versenyzést kedvelők lehetőséget és felkészítést kapnak.

Az utolsó két évben 11. és 12. az érdeklődésüknek megfelelő tárgyakból az emelt szintű érettségi vizsgára készítünk, valamint a választott pályán történő helytálláshoz szükséges készségeket, képességeket erősítjük, a tanulócsoporthoz igazított (szükség esetén személyre szabott) módszerekkel. Kiemelkedő szerepet kap az iskolai munka során az önálló alkotómunka, a kreativitás, az információhordozók széles körű alkalmazása.

Valamennyi tanulótól elvárjuk, hogy elfogadja értékrendünket, megtartsa a viselkedési normákat.

### A személyiségfejlesztéssel kapcsolatos pedagógiai céljaink

#### tanulás, képességek és készségek fejlesztése

A tanulók személyiségének fejlesztéséhez és kibontakoztatásához alapvető feltétel az iskolai és iskolán kívüli tanulás. Ehhez meg kell őket tanítani tanulni. A tanulók tudásának, képességeinek fejlesztése a fő cél.

- Tanulási technikák, módszerek ismertetése. Erre a legalkalmasabbak a felzárkóztató és konzultációs egyéni vagy kiscsoportos foglalkozások

- A valós önismeret fejlesztése; tehetséggondozás, pályaorientáció, a tantárgyi követelmények ismertetése.

- Szellemi tehetség, manuális képesség feltárása.

Az ismeretek elsajátítása eszköz a tanulók értelmi, kommunikációs, cselekvési képességeinek kialakításához, fejlesztéséhez, ami fejleszti önismeretüket, edzi akaratukat. A személyiségfejlesztésben fontos a felelős társadalmi magatartás kialakítása. Ehhez szükséges a tanulói jogok és kötelességek ismerete, konfliktuskezelési technikák tanulása (a munkába állást segíti).

#### Egészséges életmódra nevelés

A személyiség kialakulásában fontos szerepe van az egészséges életmódnak:

- Testmozgás

- Táplálkozás, öltözködési kultúra.

- Káros szenvedélyek prevenciói.

- Mentális egészség, belső harmónia.

- Szexuális kultúra, párkapcsolatok.

- Viselkedés, illemtan, tánckultúra (munkakapcsolatoknál fontos).

A feladatok a szaktárgyi- és osztályfőnöki órákon, valamint tanórán kívüli foglalkozásokon végezhetők el. Speciális ismereteket és felkészültséget igénylő témákhoz külső előadókat hívunk meg. Pl. káros szenvedélyek, szexuális kultúra, tánckultúra, konfliktuskezelési technikák.

#### Közösségfejlesztés

A közösségfejlesztés az a folyamat, amely az egyén és a társadalom közötti kapcsolatokat kialakítja, megteremti.

- A hon- és népismeret segítse elő harmonikus kapcsolat kialakítását a természeti és társadalmi környezettel. Ismerjék kulturális örökségeink sajátosságait nagy múltú értékeit.

- Ismerjék a kiemelkedő tudósok, államférfiak, művészek, sportok tevékenységét, munkásságát

- Legyenek nyitottak más népek, népcsoportok értékeinek megismerésére, megbecsülésére (25-nél több országból jött tanulók járnak iskolánkba), különös tekintettel a XI.kerületben működő nagyszámú nemzetiségi önkormányzat (Bolgár, Cigány, Görög Horvát, Lengyel, Német,Örmény, Román, Ruszin, Szerb, Szlovák, Szlovén, Ukrán) azon nemzetiségeit, melyekből tanulóink között is található. (jelenleg: német, román, szerb )

- Legyenek nyitottak, megértők a különböző szokások, életmódok, vallások, kultúrák, a másság iránt, becsüljék meg ezeket

- Nemzetközi kapcsolatok ápolása.

- Ismerjék és védjék a természet és környezetük értékeit.

- Könyvtár, médiatár, Internet tudatos használata.

- A kommunikációs- és beszédkultúra – mint a vélemények és érvek kifejtésének képességei – alakítása

Olyan iskolai életmód megszervezése és működtetése a célunk, amelyben a tanuló a nevelési folyamatnak nemcsak tárgya, hanem alanya is, Egyértelmű elvárásokat és feladatokat fogalmazunk meg, amely a gyermeki, a serdülői személyiség méltóságának, önállóságának tiszteletben tartásával párosul. Célunk a közösségfejlesztő, önfejlesztő magatartás- és tevékenység ösztönzése, ezzel párhuzamosan a destruktív megnyilvánulások leépítése, a tanulók testi, értelmi, erkölcsi, érzelmi, gyakorlati képességeinek fejlesztése.

#### tehetséggondozás és felzárkóztatás

Az iskola egyik legértékesebb hagyománya a csoportszinthez igazított, illetve – szükség esetén – személyre szabott módszerekkel végzett tehetséggondozás és felzárkóztatás. Ebben a tevékenységben egyedülálló tapasztalatot halmozott fel a testület, és a tehetséggondozást minden pedagógus elsődleges kötelességének tekinti.

A kiemelkedő tehetségű, vagy éppen lemaradó diákokkal való foglalkozás nemcsak magas szintű felkészültséget, hanem különleges pedagógiai érzéket, nagyfokú empátiát és differenciált módszerek ismeretét kívánja. A kollégák idejének döntő részét ez a tevékenység tölti ki.

A személyiség- és közösségfejlesztés kiemelt eszköze a műhelymunka, amely egyrészt sajátos tanár-diák kapcsolatot eredményez (a célazonosságon alapuló közös munka toleranciát, egymásra figyelést, vitakészséget, a meggyőzés és meggyőzetés képességét, tanulási módszergazdagságot, kulturált magatartást, az elmélyült ismeretszerzés és a folyamatos önellenőrzés képességét fejleszti). A műhelymunka színterei alapvetően a személyes, vagy kis csoportos konzultációk, csoportbontásban tartott órák,, a szakkörök, a sportkörök és az iskolanapok rendezvényei.

A napi munka során a személyre szóló fejlesztés a leghatékonyabban alkalmazott nevelési módszer. Ennek feltétele a tanár részéről olyan szintű empátia, amely segítségével minden tanítványának hiteles cselekvési mintát tud felkínálni.

A személyiségfejlesztés e személyre szabott formája azért eredményes iskolánkban, mert *minden* gyerek megtalálja a testületben saját mentorát, és minden pedagógus végigvezeti a benne megbízó, őt mentorának választó tanítványát egy-egy iskolai életszakaszon.

Mind a közösségfejlesztés, mind a személyiségfejlesztés sikerének alapja a pedagógustestület műveltsége, intelligenciája, fegyelmezett céltudatossága, meleg­megengedő igényessége, humorérzéke, következetessége. E tulajdonságok biztosítják hitelességét.

#### A beilleszkedési, magatartási nehézségekkel összefüggő pedagógiai tevékenység

A deviáns életvitel kezdetének fontos jelzője lehet, hogy a fiatal kiszorul a korábbi informális csoportokból, megváltozik (romlik) a megítélése a formális csoportban (osztály). Ennek többféle oka lehet; az életkori változásokkal átrendeződnek a szerepek, illetve új tartalommal töltődnek meg. Ez utóbbi gyakran okoz a fiatalokban konfliktust, és ekkor a csoportnyomás feszül szembe a belső értékekkel, korábbi ideákkal, a belső vívódás okozta konfliktus látható jeleket ölthet, és zavart viselkedéshez vezethet. Tünetek:

* a figyelem megosztása (kiiktatja tudatából az ellentmondást) ideológia kovácsolása (gyakori és közismert önigazolás)
* kompromisszum képzése (passzivitás, vagy kitérés)
* kábítás (a szerfogyasztás, mint időleges „felejtés”)
* menekülés (kilépés a helyzetből, tragikus formája a szuicidum).

Bármelyik feszültségcsökkentő módszerhez folyamodik a fiatal, az a személyiségfejlődésére káros lehet, de különösen az utolsó két forma jelent nagy veszélyt.

Családi, szociális körülményekből fakadó ok esetén a feltárás és a segítség kezdeményezése az iskola által felvállalt feladat. A fenti okok miatti deviáns magatartás, beilleszkedési zavar kezelése a személyre szóló fejlesztés során történik a család bevonásával-.

Megelőző és segítő pedagógiai tevékenységünk során fokozott figyelmet fordítunk a tanulói személyiségi jogok tiszteletben tartására, betartjuk *titoktartási kötelezettségünket*.

####  A gyermek- és ifjúságvédelemmel kapcsolatos feladatok

A tanár (osztályfőnök) figyelemmel kíséri a gyermek életmódjában, magatartásában bekövetkező változásokat, az iskolai teljesítményét. Jelentős negatív változás esetén a támogató odafordulás jelenti a segítségnyújtás kezdetét. Ahhoz, hogy a látható probléma okát megtalálja (családi, partner- vagy társkapcsolatai egyensúlyának felbomlása) pontos információkra van szüksége, ami csak empatikus, megértő és elfogadó légkörben lehetséges.

A valódi (pszichés, szociális) gond megismerését követően tud dönteni a pedagógus, hogy a problémával történő segítő foglalkozáshoz rendelkezik-e elégséges pedagógiai eszközzel. Amennyiben a korrekció meghaladja szakmai kompetenciáját, akkor segítséget kell kérnie más szakembertől (orvos, pszichológus, stb.).

#### A tanulási kudarcnak kitett tanulók felzárkóztatását segítő program

Az ezzel a problémával küzdő gyerekeket segítő program az osztályfőnök irányításával, az osztályban tanító tanárok részvételével végrehajtott személyre szabott terv, alapvetően az egyéni konzultációs rendszerünk segítségével a családokat bevonva.

* Ha a probléma átmeneti, a teljes regenerálódásig egyéni tanulási programot dolgozunk ki,
* Ha a probléma a tananyag megértésének átlagosnál lassúbb folyamata, egyéni korrepetálással segítünk.
* Ha az egyéni tanulási sebesség (a bevésés időtartama) kisebb a csoportra jellemző átlagosnál, a tanuló felkészülési időt kap, egyénileg ütemezzük tanulmányai számonkérését.
* Ha az otthoni tanulási körülmények nem megfelelőek, a tanuló kollégiumi elhelyezését kezdeményezzük.
* -ha állandó, meg nem oldható, a tanulót képességének megfelelő iskolába átíratását javasoljuk a családnak.

####  A szociális hátrányok enyhítését segítő tevékenységek

* A fenntartó alapítvány félévente meghirdeti szociális ösztöndíjprogramját, melyet maximum 5 család vehet igénybe, az anyagi problémáik átmeneti enyhítésére
* Kirándulások, nyaralások iskolai szervezésekor tekintettel vagyunk az érintett csoport (osztály) anyagi helyzetére. Ugyancsak önmérsékletet tanúsítunk az érettségiző évfolyam költséges programjainak tervezésekor.
* Olyan kedvezményeket próbálunk szerezni, amelyek hozzásegítik a diákokat kulturális igényeik minél kevesebb költséggel járó kielégítéséhez (színházi kapcsolatok, sportolási lehetőség).
* Pályázatokon nyert pénzzel próbáljuk bővíteni az iskola kulturális kínálatát.

### Az iskola meglévő kapcsolatrendszere

#### A fenntartóval,

mely a 2005/2006. tanévtől az **Angol Nyelvű Közoktatásért Alapítvány**, a kapcsolatunk konfliktusmentes. Törekvéseinket, céljainkat erkölcsileg és – lehetőségeiket is felülmúlva – anyagilag is igyekeznek támogatni. Bármilyen jellegű problémánk megoldásában segítőkészségükre, tanácsaikra bizton számíthatunk. Utasításaikat kellő időben, a szükséges magyarázatokkal, segédletekkel kapjuk meg. A fenntartótól érkező anyagok világosak, érthetőek, jól követhetőek.

#### régi diákjainkkal

Iskolánk jelenlegi diákjai értékrendjének alakításában fontos szerepük van régi diákjainknak.

A jelenlegi gyakorlatnak megfelelően évente egy alkalommal – az Iskola napok/Nemzetközi nap keretében – öregdiák-találkozót szervezünk. Ezért létrehoztuk az öregdiákok klubját, amely foglalkozás, ill. hivatás szerinti csoportokba tömörülve segíthet a mai diákoknak a pályaválasztásban, valamely hivatás megismertetésében, valamely tudományág bemutatásában.

#### nyugdíjas kollégáinkkal

Nyugdíjas kollégáinkat a tantestület örökös tagjainak tekintjük. Ezzel összefüggésben:

* évente egy alkalommal találkozóra hívjuk őket;
* kerek évfordulós születésnapjukról megemlékezünk;
* ha anyagi lehetőségünk engedi, évente egy alkalommal kirándulásra visszük őket;
* karácsonykor a munkaközösségek köszöntik nyugdíjasaikat;
* iskolánk közös testületi (nem a napi munkával összefüggő) rendezvényére meghívjuk őket.

#### Kapcsolataink más intézményekkel

* Az ország összes olyan gimnáziumával, amely speciális angol tantervű emelt szintű képzést folytat, tantervi és óratervi egyeztetés, közös versenyek, szakmai tanácskozások és bemutatók terén állunk kapcsolatban.
* Kapcsolatot tartunk az EMMI háttérintézményeivel (pl. OFI, Oktatási Hivatal, Kormányhivatalok), a szaktárgyi versenybizottságokkal, a szakmai egyesületekkel, a vizsgaközpontokkal, a tantervi bizottságokkal, a szakmai közéletet irányító, szervező intézményekkel.
* Kapcsolatot tartuk a kerületünkben működő azon nemzetiségi önkormányzatokkal, amely nemzetiségű tanulóink között megtalálható. Programjaikkal osztályfőnöki órák keretében ismerkedünk.
* Nagy súlyt helyezünk arra, hogy minden *pályázati lehetőséget* kihasználjunk. Ennek – az anyagi lehetőségeink javításán túl, sőt, az előtt – az a célja, hogy a pályázatok által növeljük intézményünk innovációs tevékenységét, megismerjük más országok pedagógiai-szakmai tevékenységét, illetve megismertessük magunkat, tehetséggondozó tevékenységünket, a hagyományosan bevált és a korszerű módszereket, mindezeket az új feladatok szolgálatába állítsuk, bemutassuk az elért eredményeinket és az elérésükhöz vezető utat határainkon belül és kívül.
* Kapcsolatrendszerünkben fontos elem a jól működő *diákcsere program* kiterjesztése az EU számos országával. Sikeres diákcsere programot építettünk ki többek közt finn, görög, lengyel, holland és német iskolákkal is. Ezek a lehetőségek nagymértékben segítik és gyorsítják azt a tanulási folyamatot, amelynek során a résztvevők hétköznapi szituációkban, valós élethelyzetekben tehetik próbára és mélyíthetik el nyelvtudásukat.A csereprogram lehetőséget nyújt arra, hogy a résztvevő diákok tapasztalatot szerezzenek hasonló korú, de más nyelvű és kultúrájú fiatalokkal való kommunikációban. Ez a személyiségfejlesztő hatás kiterjed magatartásukra, együttműködő képességükre.

#### a közvetlen és távolabbi környezetünkkel

A BME Két Tanítási Nyelvű Gimnázium nyitott intézmény: tevékenységünkbe bárki bepillanthat, aki meg akar ismerkedni eredményeink feltételeivel és hátterével. Nyitott az iskola az alaptevékenységeivel közvetett kapcsolatban álló feladatok előtt is (tankönyvírás, segédanyag-készítés, szaktanácsadás, stb.)

### A szülő, tanuló, iskolai pedagógus együttműködésének formái, továbbfejlesztésének lehetősége

#### A szülőkkel

Az értékközvetítésben a szülők a legfontosabb partnereink. A tanuló, a szülő és a pedagógus az iskolai tanítás-nevelés-tanulás folyamatának három egymásra utalt, azonos érdekű szereplője. Az érdekazonosság ellenére az együttműködés alkalmazkodási képességet, empátiát, bizalmat, fegyelmet és sok türelmet kíván mindhárom féltől. A szülők közösségének véleményét, javaslatát a választott képviselők juttatják el az iskola vezetéséhez. Az együttműködés legfontosabb eleme, hogy a szülő, tanuló ismerje az iskola nevelési programját, valamint a házirendben megfogalmazott elvárásait. Tudják, hogy kötelesek a házirendhez, az iskola életéhez alkalmazkodni, annak rendjét betartani.

A szülőknek a pedagógusokhoz való viszonyát annak a tudatnak kell áthatnia, hogy a szülő a gyermek legjobb ismerője, az érte egész életén át felelősséggel tartozó személy, és mint ilyen, joga van (sőt, kötelessége) gyermeke mellett kiállni, benne bízni, érte szót emelni. A szülőknek tudniuk kell, hogy *az iskolaválasztással a szülő a pedagógust nevelőtársává fogadta*. Ennek minden konzekvenciáját, felelősségét viselnie kell; pontosan tudnia kell, hogy ez mire kötelezi, és mit tesz lehetővé számára.

A szülőkkelfenntartott kapcsolatunkban legfontosabb:

* Megismertetni őket az általunk elsődleges fontosságúnak tekintett értékekkel (szükség esetén vitában meggyőzni őket ezek fontosságáról).
* Tiszteletben tartani azt a jogukat, hogy gyermekeiket minden körülmények között védjék és (akár elfogultan is) szeressék. A gyerekkel kapcsolatos elmarasztaló vélemény közlésekor maximális empátiát kell tanúsítanunk.
* Tudatosítanunk kell azt a tényt önmagukban, hogy a szülő más és több oldalról ismeri a gyermekét, mint a pedagógusok. (Ezért a kialakult konfliktushelyzet okainak vizsgálatánál körültekintően kell eljárnunk.)
* Működtetjük a **Szülői Munkaközösséget** melynek tagja minden osztály szülőinek néhány (minimum egy, maximum három) képviselője.

A Szülői Munkaközösség feladatai:

* A valamennyi tanulónkat vagy a tanulók valamely csoportját érintő kérdésekben az iskola igazgatójától közvetlen tájékoztatást, illetve alkalmanként a problémák megbeszélésére meghívást kapnak. Fenntartják az élő kapcsolatot az egy osztályban tanító pedagógusok testülete és az osztály szülői között, ellátva az érdekegyeztetés, a konfliktuskezelés, az együtt gondolkodás, a mozgósítás, szükség esetén a közös segítségnyújtás feladatát.
* Segítik az iskola vezetését és a tantestületet a káros szenvedélyek elleni harcban, a különféle foglalkozások, szakmák megismertetésében; a szülők segítő aktivitásának összefogásában fontos szerepük van a szülők választott (vagy önként vállalkozó) képviselőinek.
* Összehívásukra (együtt, vagy kisebb csoportokban) évi két alkalommal, az év elején és félévkor rögzített időpontban, illetve rendkívüli esetben többször is sor kerülhet.

#### Szülői értekezletek

* Az osztályok szülői közössége számára a tanév során 4 alkalommal (szeptember, november, február, április) az osztályfőnökök tartják. A szeptemberi értekezleten kapnak tájékoztatást a szülők a tanév rendjéről, megvitatják az éves munkatervet, az osztályfőnök nevelési programját. A februári értekezleten az első félév tanulmányi eredményeinek értékelésével és a második félév feladataival foglalkoznak. a novemberi és áprilisi értekezletek javasolt témája helyzetelemzés és az együttműködés továbbfejlesztéseinek, lehetőségeinek feltárása. Rendkívüli szülői értekezletet hívhat össze az igazgató, az osztályfőnök, a szülők közösségének megbízottja. Az újonnan alakuló tanulói közösségek (osztályok) szüleit a tanév megkezdése előtt, június első hetében hívjuk össze a zavartalan tanévkezdés érdekében. Témája: az iskola képzési- és követelményrendszerének ismertetése, második idegen nyelv választása, az ún. gólyatábor szervezése.

#### Fogadóórák a szülők részére

* Az iskola valamennyi pedagógusa az éves munkaterven rögzített időpontokban, tanévenként négy alkalommal fogadja a szülőket és szóbeli tájékoztatást ad a tanuló előmeneteléről, magatartásáról. A tanulmányaiban és magatartásában problémás tanuló szülőjét az osztályfőnök írásban is behívhatja. Amennyiben a szülő (gondviselő) fogadóórán kívüli időpontban is beszélni szeretne gyermeke tanárával, telefonon egyeztetett időpontban erre is van lehetősége. Ilyen megbeszélést a szaktanár is kezdeményezhet.

#### Írásbeli tájékoztatás, elektronikus ellenőrző

* A *szaktanár* megszerzett érdemjegyekről köteles tájékoztatni a szülőket az elektronikus ellenőrző könyv útján. A tanulót és szüleit a tanév zárása előtti harmincadik napig értesítjük a várható elégtelen érdemjegyekről.
* A *szülők* egyrészről, mint a „szolgáltatás” megrendelői határozott elvárásokkal fordulnak az iskola (pedagógusok) felé, másrészről partnerkapcsolatot kell kialakítaniuk gyermekük pedagógusaival, hogy a nevelőmunkában igazi társakként dolgozhassanak. Elvárás ezért, hogy az elektronikus ellenőrzőn keresztül nyomonkövessék gyermekük előmenetelét és az iskola által szervezett tájékoztatókon (szülői értekezlet, fogadó órák) részt vegyenek
* A szülőknek joguk van minden olyan, a gyermeküket érintő információhoz, amely gyermekük személyiségfejlődésével, iskolai előmenetelével kapcsolatos. A tájékoztatás elsődleges eszköze elektronikus ellenőrző könyv.

#### osztályfőnök

Az osztályok, csoportok tanulóinak szülői közösségével a **közvetlen kapcsolatot** az osztályfőnök tartja. Az új osztályfőnököket az osztályfőnöki munkaközösség vezetőjével konzultálva –az igazgató bízza meg minden tanév júniusában.

#### Az osztályfőnök helyi feladatai és hatásköre:

- az iskola nevelési programjának szellemében fejleszti osztályának tanulóit, munkája során maximális tekintettel van a személyiségfejlődés jegyeire

- együttműködik az osztály diákképviselőivel, segítia tanulóközösség kialakulását

- segíti és koordinálja az osztályban tanító pedagógusok munkáját

- szükség esetén összehívja az osztályban tanító tanárok értekezletét

- kapcsolatot tart az osztály szülői munkaközösségével

- szülői értekezletet tart

- figyelemmel kíséri a tanulók tanulmányi előmenetelét, az osztály fegyelmi helyzetét

- minősíti a tanulók magatartását, szorgalmát, minősítési javaslatát a nevelőtestület elé terjeszti

- ellátja az osztályával kapcsolatos ügyviteli teendőket: elektronikus napló vezetése, ellenőrzése, félévi és év végi statisztikai adatok szolgáltatása, bizonyítványok megírása,

 továbbtanulással kapcsolatos adminisztráció elvégzése, hiányzások igazolása

- segíti osztálya kötelező orvosi vizsgálatát

- kiemelt figyelmet fordít az osztályban végzendő ifjúságvédelmi feladatokra

- tanulóit rendszeresen tájékoztatja az előttük álló feladatokról, azok megoldására mozgósít, közreműködik a tanórán kívüli tevékenységek szervezésében

- javaslatot tesz a tanulók jutalmazására, büntetésére, segélyezésére

- részt vesz az osztályfőnöki munkaközösség munkájában, segíti a közös feladatok megoldását

- órát látogat

#### pedagógusok helyi feladatai

A pedagógusok legfontosabb helyi feladatait az alábbiakban határozzuk meg:

- a tanítási órákra való felkészülés

- a tanítási órák szakszerű megtartása

- a tanulók dolgozatainak összeállítása és javítása

- a tanulók munkájának rendszeres számonkérése és értékelése

- a megtartott tanítási órák dokumentálása

- érettségi és egyéb vizsgák lebonyolítása

- kísérletek összeállítása

- a tanulmányi versenyek lebonyolítása

- a tehetséggondozás és a tanulók fejlesztésével kapcsolatos feladatok

- felügyelet a vizsgákon, tanulmányi versenyeken, iskolai méréseken

- iskolai kulturális és sportprogramok szervezése

- osztályfőnöki, munkaközösség-vezetői, diákönkormányzatot segítő feladatok ellátása

- az ifjúságvédelemmel kapcsolatos feladatok ellátása

- szülői értekezletek, fogadóórák megtartása

- részvétel nevelőtestületi és munkaközösségi értekezleteken, megbeszéléseken

- a tanulók felügyelete óraközi szünetekben és ebédeléskor

- tanulmányi kirándulások, iskolai ünnepsége és rendezvények megszervezése

- iskolai ünnepségeken és iskolai rendezvényeken való részvétel

- tanítás nélküli munkanapon az igazgató által elrendelt szakmai jellegű munkavégzés

- iskolai dokumentumok készítésében, felülvizsgálatában való közreműködés

- szertárrendezés, a szakleltárak és szaktantermek rendben tartása

- osztálytermek rendben tartatása, vagyonvédelme

### A diákönkormányzat működése, a diák-önkormányzati munka pedagógiai feladatai

* Feladatunknak tekintjük a diákönkormányzat fokozatos megerősítését. Tanulják meg a kollektív jogok és kötelességek gyakorlását, melynek fórumai:
* - Az **osztályközösség**, mint az iskola diákönkormányzatának élén az osztályközösség által választott titkár áll. A titkár képviseli az osztályt, az évfolyam értekezleten, az igazgatónál és egyéb fórumokon.
* - Az **osztálygyűlés** az a diákfórum, ahol az osztályközösség minden tagja elmondhatja véleményét, javaslatait, egyéni vagy közösségi problémáit. Osztálygyűlést az osztályfőnök jelenlétében lehet tartani, osztályfőnöki óra keretében. Az iskolai életre vonatkozó javaslatokat az iskola vezetőinél vagy más fórumokon az osztály titkára terjeszti elő. Osztálygyűlést kell tartani minden félév lezárása előtt, a magatartás és a szorgalom minősítésekor. Össze kell hívni az osztálygyűlést, ha az osztály tanulóinak többsége kéri. Az osztálygyűlés a véleményeket megvitatja és állásfoglalását, a közösség érdekeit, szolgáló javaslatokat az osztályfőnök közreműködésével megbeszéli az érintettekkel, indokolt esetben az iskola vezetőivel.
* - Az osztályközösségek érdekeik képviseletére a titkárok iskolai **diákönkormányzatot** alkotnak. Ők képviselik a tanuló ifjúságot az iskola vezetősége, valamint a nevelőtestület előtt és gyakorolják a DÖK-ot megillető jogokat. Tevékenységük a tanulókat érintő valamennyi kérdésre kiterjedhet. A Diákönkormányzat a törvényi előírások szerint működik és gyakorolja a jogszabályok által ráruházott jogokat és kötelességeket.
* Iskolánk fontosnak tartja és támogatja az autonóm, együttműködni képes diákszervezetet. A jól működő DÖK segíthet a belső élet harmonikusabbá tételében. A hasznos programok kínálása, értelmes tevékenységek kialakítása az iskolának is érdeke, ha az harmonizál a pedagógiai program egészével. A diákok megtanulhatják, elsajátíthatják a demokratikus döntési, véleményezési mechanizmusokat, az együttélés és együttgondolkodás játékszabályait. Hiszünk az önszerveződés erejében, a közösen kialakított iskolafilozófiában.

###  Beiskolázás

Iskolánk 1+4 évfolyamos gimnázium, amely óraterveiben alapul veszi a két tanítási nyelvű kerettantervek javasolt óraszámait és irányelveit.(4/2013. (I.11.) EMMI rendelet a két tanítási nyelvű iskolai oktatás irányelvének kiadásáról). A Pedagógiai Program jelen módosítása annak elfogadása után, 2013 szeptember 1-vel felmenő rendszerben kerül bevezetésre.

Minden évben 9.K.Ny évfolyamot indítunk, melynek követelményeinek elsajátítását komplex angol szintmérő vizsgával mérünk. Amennyiben jelentkezéskor a tanuló ezt a vizsgát sikeresen leteszi, azzal igazolja az elsajátítandó tananyag ismeretét és ezzel megnyílik számára a felsőbb évfolyamba lépés lehetősége.

A tanulói jogviszony keletkezése, feltételei

a,  *Iskolánk tanulói közé felvétel vagy átvétel útján lehet bejutni*, ami jelentkezés alapján történik. A felvételről, átvételről az igazgató dönt.

b, *Felvételt nyerni iskolánkba* csak meghatározott tanulmányi feltételek (lásd felvételi követelmények) teljesítése esetén lehet. A tájékoztató füzethez minden érdeklődő az irodában hozzájuthat, honlapunkon októberben meghirdetésre kerül.. Ezen túl, a jelentkező tanulók és az érdeklődő szülők számára tájékoztatót tartunk Nyílt Napjainkon, illetve bármely egyénileg egyeztetett időpontban..Minden jelentkező angol nyelvből szintmérő vizsgát tesz, mely írásbeli és szóbeli részből áll. A vizsgabizottság tagjai: az igazgató vagy helyettese és két angolnyelv szakos tanár. Minden évben több Nyílt Napot is tartunk, melynek keretében az óralátogatásokon kívül a szintmérő tesztet is letehetik. A szintmérő angol teszt ingyenes és többször is megismételhető.

c, Magyarországi vagy külföldi középiskolából felsőbb osztályainkba jelentkező tanulóknak – az angol nyelv megfelelő szintű tudása mellett – különbözeti illetve osztályozóvizsgát kell tenni. A vizsgák tárgyát, azok tananyagát az iskolák képzési rendje közötti eltérés alapján állapítjuk meg.

A sikeres szintmérő vizsga után a beiratkozás (tanulói jogviszony létesítése) feltétele a szükséges előtanulmányok igazolása, regisztráció és alapítványi hozzájárulás fizetése, valamint külföldi állampolgárok esetén az érvényes tartózkodási engedély bemutatása. Túljelentkezés esetén a felvételről a tanuló általános iskolai tanulmányi eredményei alapján dönt az iskola vezetése.

#### Jelentkezés és felvételi vizsgák

Jelentkezni az iskola honlapján elérhető jeletkezési lapon illetve a köznevelés egységes felvételi rendszerén keresztül lehet . A központi felvételi vizsga letételét nem követeljük meg, de az angol nyelvi készségek mérésére kötelező a nyelvi szintfelmérő teszt letétele. Ez a felvételi vizsga a B1 nyelvi szint mérésére szolgáló standard vizsga. Ennek letételére Nyílt Napjainkon van lehetőség, melyeket honlapunkon meghirdetünk.

Azokat a tanulókat, akik a felvételi vizsgán

* **30%** alatt teljesítenek, iskolánkba nem tudjuk felvenni
* **30% és 60%** között teljesítenek a nyelvi előkészítő osztályba tudjuk felvenni, ahol heti 18 angol óra segíti intenzíven a nyelvi felzárkóztatásukat. Órarendjükben további 4 tanóra is szerepel, ahol a szaktárgyak angol szakszókincseinek elsajátítása a cél. ( társadalomtudományok nyelve és természettudományok nyelve)
* **60%** felett teljesítenek a 10.osztályba vesszük fel.

A szintmérő vizsga eredményéről a tanulót írásban értesítjük.

#### Felvételi követelményeK angol nyelvből

Az alább felsorolt kategóriákban ismerjék és tudják használni az angol nyelvet.

Írásbeli összetevői:

1. Nyelvtani teszt anyaga:

Igeidők (Present Simple, Present Continuons, Past Simple, Past Continuons, Present Perfect, Future) kijelentő, kérdő, tagadó szerkezet, a feltételes mód jelen időben, módbeli segédigék, a Passive használata, a függő beszéd alapeseteit, melléknév- és határozófokozás.

Ezen túlmenően az első osztályba jelentkezőknek tudniuk kell még használni: a feltételes mód múlt és jövő ideje, vegyes feltételes mondatok, valószínűség kifejezése segédigékkel, Gerund, a függő beszéd nehezebb esetei.

1. Szövegértés:

Angol nyelvű szöveg értésének vizsgálata kérdések, illetve a szöveghez kapcsolódó feladatok alapján.

1. Irányított fogalmazás megadott szempontok alapján.

Szóbeli:

Általános beszélgetés, képleírás és szituációs beszélgetés az alábbi témákról: család, otthon, iskola, vásárlás, étkezés, időjárás, közlekedés, útbaigazítás, egészség, sport, szabadidő eltöltése, hobbi.

### Elsősegély-nyújtási alapismeretek elsajátításával kapcsolatos iskolai terv

* Az elsősegély-nyújtási alapismeretek tananyagát az iskolaorvos, az iskolai védőnő és a biológia tanár közösen határozza meg és orvosi tanácsadás illetve Biológia, Testnevelés és Osztályfőnöki óra keretében adják át az ismereteket. Egyes elemeit külső szakértő bevonásával tanítjuk. Az iskola közösségi terében képes tablók mutatják be az újraélesztés és a félrenyelés elhárításának lépéseit.

Főbb elemei:

* Segítséghívás és vészhelyzettel kapcsolatos kérdések helyes megválaszolása; Stabil oldalfekvés és egyéb elsősegély-technikák; Kisebb sebek ellátása, kötözése; Közlekedésbiztonság; Mérgezések.; Félrenyelés

# HELYI TANTERV

####  Tantárgyi rendszer és óraszámok

Iskolánk választott kerettanterve az 51/2012. (XII. 21.) EMMI rendelet mellékletei alapján készült: 3. számú melléklet: Kerettanterv a gimnáziumok 9-12. évfolyama számára (a kiadott kerettantervek közül kémiából a B verziót, fizikából a B verziót, biológiából a B verziót és ének-zenéből az A verzót választottuk.) 7. melléklet: Nyelvi előkészítő évfolyam kerettanterve és A két tanítási nyelvű iskolai oktatás irányelvének kiadásáról szóló 4/2013. (I. 11.) számú EMMI rendelet kerettanterveket tartalmazó 3. és 4. melléklete. Iskolánkban egyedileg akkreditált közismereti tárgyként angol irodalom nevű tantárgyat tanítunk külföldi diákjainknak. (OH 6089/2007-es nyilvántartási szám)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Tantárgyak** |  **9KNY** | **9. magyar**  | **9. külföldi**  | **10. magyar** | **10. külföldi** | **11. magyar** | **11. külföldi** | **12. magyar** | **12. külföldi** |
| Magyar nyelv és irodalom ( magyarul beszélőknek) |  2 | 4 |   | 4 |   | 4 |   | 4 |   |
| Magyar, mint idegen nyelv (MID)( magyarul nem beszélőknek) | 2 |   | 2 |  | 2 |   | 2 |   | 2 |
| Angol irodalom  |   |   | 2 |   | 2 |   | 2 |   | 2 |
| Angol Nyelv | 14 | 6 | 6 | 6 | 6 | 5 | 5 | 5 | 5 |
| Német/Francia/MID |   | 3 | 3 | 3 | 3 | 3 | 3 | 3 | 3 |
| Matematika (angolul) |   | 3 | 3 | 3 | 3 | 3 | 3 | 3 | 3 |
| Történelem (angolul es magyarul) |   | 2 | 2 | 2 |  2 | 3 | 3  | 3 | 3 |
| Etika |  |  |   |   |   | 1 | 1 |   |   |
| Biológia – egészségtan(angolul) |   |   |   | 2 | 2 | 2 | 2 | 2 | 2 |
| Fizika (angolul) |   | 2 | 2 | 2 | 2 | 2 | 2 |   |   |
| Kémia (angolul) |   | 2 | 2 | 2 | 2 |   |   |   |   |
| Földrajz (angolul) |   | 2 | 2 | 2 | 2 |   |   |   |   |
| Ének-zene |   | 1 | 1 | 1 | 1 |   |   |   |   |
| Vizuális kultúra |   | 1 | 1 | 1 | 1 |   |   |   |   |
| Mozgóképkultúra és médiaismeret |   | 1 | 1 |   |   |   |   |   |   |
| Művészetek |   |   |   |   |   | 2 | 2 | 2 | 2 |
| Informatika (angolul) |   | 1 | 1 | 1 | 1 |   |   |   |   |
| Életvitel és gyakorlat  |   |   |   |   |   |   |   | 1 | 1 |
| Testnevelés és sport | 5 | 5 | 5 | 5 | 5 | 5 | 5 | 5 | 5 |
| *Osztályfőnöki* | 1 | 1 | 1 | 1 | 1 | 1 | 1 | 1 | 1 |
| Célnyelvi civilizáció (angolul) |   | 1 | 1 | 1 | 1 | 2 | 2 | 2 | 2 |
| General Science Language | 2 |   |   |   |   |   |   |   |   |
| Social Science Language | 2 |   |   |   |   |   |   |   |   |
| Angol társalgás | 4 |   |   |   |   |   |   |   |   |
| **Törvényben előírt kötelező + a két tanítási irányelvek alapján kötelező óra összesen** | **30** | **31+4** | **31+4** | **32+4** | **32+4** | **29+4** | **29+4** | **29+4** | **27+4** |
| **Szabadon tervezhető órakeret:** |  |  |  |  |  |  |  |  |  |
| Kötelezően választható emelt szintű vagy középszintű érettségire készítő tárgy  |   |   |   |   |   | 2 | 2 | 2 | 2 |
| Kötelezően választható emelt szintű vagy középszintű érettségire készítő tárgy |  |  |  |  |  |  |  | 2 | 2 |
| **Törvényben előírt összesen** | **30** | **35** | **35** | **36** | **36** | **35** | **35** | **35** | **35** |
| választható emelt szintű vagy középszintű érettségire készítő tárgy |   |   |   |   |   | 2 | 2 | 2 | 2 |
| **összesen** | **30** | **35** | **35** | **36** | **36** | **37** | **37** | **37** | **37** |

A kerettanterv két esetben biztosít választási lehetőséget a kötelező órakeret terhére.

A 9. osztályokban a dráma és tánc valamint a mozgóképkultúra és médiaismeret tantárgyak közül lehetett választani. Iskolánk a mozgóképkultúra és médiaismeret tárgyat tanítja heti 1 órában.

A művészetek tantárgy keretén belül a 11. osztályokban heti 1 óra dráma és tánc és heti 1

óra mozgókép kultúra tanítását választottuk. A 12. osztályokban mozgóképkultúra és

médiaismeret tantárgyat tanulják heti 2 órában a tanulók.

**A vonatkozó jogszabályok:**

* 2011. évi CXC. tv. a nemzeti köznevelésről (Nkt.)
* 51/2012. (XII. 21.) EMMI rendelet a kerettantervek kiadásának és jóváhagyásának rendjéről (A kerettantervek képezik a mellékleteket!)
* 110/2012. (VI. 4.) Korm. rendelet a Nemzeti alaptanterv kiadásáról, bevezetéséről és alkalmazásáról (NAT)
* 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról
* 4/2013. (I. 11.) EMMI rendelet a két tanítási nyelvű iskolai oktatás irányelvének kiadásáról

### Tantárgyak, érettségi vizsga témakörei

#### Az idegen nyelvek oktatásáról

Mivel ebben az iskolatípusban (gimnázium) két idegen nyelv tanulása kötelező, ezért a következő változatok lehetségesek:

- Azon tanulók számára, akik a magyar nyelv és irodalmat tanulják (magyar anyanyelvűek) az első idegen nyelv az angol, mint célnyelv, másodiknak kötelezően választható a német, a francia vagy a spanyol nyelv.

- Angol anyanyelvűek számára az első idegen nyelv a magyar, másodiknak kötelezően választható a német, francia vagy a spanyol nyelv.

- Az előbbieken kívüli anyanyelvűek számára az első idegen nyelv az angol, mint célnyelv, második a magyar, mint idegen nyelv. Választható tárgyként felvehetik a német, francia, spanyol nyelvet illetve további magyar, mint idegen nyelv tárgyat is.

Angol nyelvből (célnyelv) az egyértelmű cél az emelt szintű érettségi vizsga és a 12. (III.) illetve felmenő rendszerben a 12.évfolyamra járók felkészítést kapnak a Cambridge nyelvvizsga letételéhez. Önálló tárgyként heti 2 órában angol irodalmat is tanítunk külföldieknek. Ennek oka az, hogy hiányában a nem magyar állampolgárságú tanulók a négy év alatt nem tanulnának irodalmat, amit a komplex személyiségfejlődés szempontjából hátrányosnak ítélünk. A középszintű érettségi vizsga témakörei

Az egyes vizsgatárgyak követelményeit az érettségi vizsga részletes követelményeiről

szóló (többször módosított) 40/2002. (V. 24.) OM rendelet tartalmazza. A követelmények változásai miatt itt csak az elérhetőségét tüntetjük fel:

http://net.jogtar.hu/jr/gen/hjegy\_doc.cgi?docid=a0200040.om

#### Választható Tantárgyak, foglalkozások

Iskolánk valamennyi tantárgyból lehetőséget ad az érettségi vizsgára magyarul és a célnyelven tanított tárgyak esetében angolul is. A választás joga a tanulót illeti.

Az emelt szintű érettségi vizsgára való felkészítést a következő választható tantárgyakból biztosítjuk. Minden 11-12. évfolyamos tanuló két tárgyat választhat az alábbi listából, heti 2-szer 2 órában. Mivel csak egy csoport indul minden tárgyból, tanárválasztás nem lehetséges. Amennyiben nem kíván emelt szinten érettségizni, akkor ugyancsak az alábbi tárgyak közül választhat heti 2-szer 2 óra középszintű érettségi felkészítést:

Magyar nyelv és irodalom Matematika Angol nyelv

Történelem Német nyelv Francia nyelv

Fizika Biológia Kémia

#### Csoportbontások és egyéb foglalkozások szervezésének elvei

Általában osztálykeretben, melynek osztálylétszáma nem lehet nagyobb 25-nél, kivéve:

 -a célnyelven oktatott tárgy tanulócsoportja nem lehet 18-nal nagyobb

-idegen nyelv (minden évfolyamon csoportbontásban)

-történelem, állampolgárságtól függő csoportbontásban

-matematika, fizika erősen differenciált hozott tudásszintű osztály esetében csoportbontásban;

- informatika (első két évfolyamon csoportbontásban);

- testnevelés nemek szerinti csoportokban;

- a 11. és 12. évfolyamon az emelt szinten oktatott választható tantárgyakat – a résztvevők számától függően – osztályszintű vagy évfolyamszintű csoportokban.

###  Érettségire való jelentkezés előfeltétele, közösségi szolgálat

A nemzeti köznevelésről szóló 2011. évi CXC. Törvény értelmében 2016.január 1.-e után megkezdett érettségi vizsgáról kiállított érettségi bizonyítvány kiállításának feltétele az 50 óra közösségi szolgálat teljesítése.

Iskolánkban a közösségi szolgálatnak megfelelő ÖNKÉNTES napoknak nagy hagyománya van. 2006 óta rendszeres kapcsolatban állunk a HABITAT FOR HUMANITY magyarországi szervezetével s diákjaink évente két alkalommal kapcsolódnak be könnyűszerkezetes építkezésekbe, renoválásba stb.

A „közösségi szolgálat: szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása.” (Értelmező rendelkezés 4.§ (13.) bekezdés)

„A közösségi szolgálat szociális, környezetvédelmi, a tanuló társadalmi környezetének javát szolgáló, anyagi érdektől független tevékenység, amely egyénileg vagy csoportosan, projekt módszerrel végezhető.  Igazolása a projekt megvalósulásának leírását tartalmazó, az egyén szerepét tükröző dokumentumban történik. A felnőttoktatásban és sajátos nevelési igényű tanulók esetében e kötelezettség nem áll fenn. (Részletes indoklás 6.§-hoz)

"Az érettségi bizonyítvány kiadásának feltétele ötven óra közösségi szolgálat elvégzésének igazolása. A felnőttoktatás keretében szervezett érettségi vizsga esetében közösségi szolgálat végzésének igazolása nélkül is meg lehet kezdeni az érettségi vizsgát. A sajátos nevelési igényű tanulók esetében a szakértői bizottság ez irányú javaslata alapján a közösségi szolgálat mellőzhető.” (Az állami vizsgák rendszere 6.§ (4.) bekezdés)

„Az érettségi bizonyítvány kiadásához a közösségi szolgálat végzésének igazolását először a 2016. január 1-je után megkezdett érettségi vizsga esetében kell megkövetelni.” (54. Átmeneti és vegyes rendelkezések 97. § 2. bekezdés)

A közösségi szolgálat beépül a köznevelés rendszerébe kötelező jelleggel. A 2012/2013-as tanévtől 9. évfolyamba lépőket már érinti a rendelkezés érettségi előfeltételként.

**A közösségi szolgálat megszervezésével kapcsolatos kérdéseit a 20/2012. (VIII. 31.) EMMI rendelet szabályozza:**

45. A középiskolában a közösségi szolgálattal kapcsolatos rendelkezések

133. § (1) Középiskolában meg kell szervezni a tanuló közösségi szolgálatának teljesítésével, dokumentálásával összefüggő feladatok ellátását. A tanuló osztályfőnöke vagy az ezzel a feladattal megbízott pedagógus a tanuló előmenetelét rögzítő dokumentumokban az iratkezelési szabályok megtartásával nyilvántartja és folyamatosan vezeti a közösségi szolgálattal összefüggő egyéni vagy csoportos tevékenységet, amely alapján az Nkt.-ban az érettségi bizonyítvány kiadásának feltételeként meghatározott ötven óra közösségi szolgálat elvégzése igazolható legkésőbb a tanuló érettségi bizonyítványa kiadásának időpontjára.

(2) A közösségi szolgálat keretei között

a) az egészségügyi,

b) a szociális és jótékonysági,

c) az oktatási,

d) a kulturális és közösségi,

e) a környezet- és természetvédelemi,

f) a katasztrófavédelmi,

g) az óvodás korú, sajátos nevelési igényű gyermekekkel, tanulókkal, az idős emberekkel közös sport- és szabadidős

területen folytatható tevékenység.

(3) A tanulót fogadó intézménynek a (2) bekezdés a) pontjában meghatározott tevékenységi területen minden esetben, a (2) bekezdés b) pontjában meghatározott esetekben szükség szerint mentort kell biztosítania.

(4) A középiskola a 9–11. évfolyamos tanulói számára lehetőség szerint három tanévre, arányosan elosztva szervezi meg vagy biztosít időkeretet a legalább ötven órás közösségi szolgálat teljesítésére, amelytől azonban indokolt esetben a szülő kérésére el lehet térni.

(5) A közösségi szolgálatot az adott tanuló esetében koordináló pedagógus az ötven órán belül – szükség szerint a mentorral közösen – legfeljebb öt órás felkészítő, majd legfeljebb öt órás záró foglalkozást tart.

(6) A közösségi szolgálat teljesítése körében egy órán hatvan perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe.

(7) A közösségi szolgálat helyszínén a szolgálattal érintett személy segítése alkalmanként legkevesebb egy, legfeljebb háromórás időkeretben végezhető.

(8) A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.

(9) A közösségi szolgálat dokumentálásának kötelező elemeként

a) a tanulónak közösségi szolgálati jelentkezési lapot kell kitöltenie, amely tartalmazza a közösségi szolgálatra való jelentkezés tényét, a megvalósítás tervezett helyét és idejét, valamint a szülő egyetértő nyilatkozatát,

b) az osztálynaplóban és a törzslapon a kijelölt pedagógusnak dokumentálnia kell a közösségi szolgálat teljesítését,

c) az iskola a közösségi szolgálat teljesítéséről igazolást állít ki két példányban, amelyből egy példány a tanulónál, egy pedig az intézménynél marad,

d) az iskola a közösségi szolgálattal kapcsolatos dokumentumok kezelését az iratkezelési szabályzatában rögzíti,

e) az iskolán kívüli külső szervezet és közreműködő mentor bevonásakor az iskola és a felek együttműködéséről megállapodást kell kötni, amelynek tartalmaznia kell a megállapodást aláíró felek adatain és vállalt kötelezettségein túl a foglalkoztatás időtartamát, a mentor nevét és feladatkörét.

### 16. A Nemzeti alaptantervben meghatározott pedagógiai feladatok megvalósításának elvei

####  Erkölcsi nevelés

Tanulóinkban az etika tantárgy keretein túl elsősorban személyes példamutatással segítjük a felelősségtudat kialakulását. Mindennapi munkánkban és kommunikációnkban nagy hangsúlyt fektetünk arra, hogy betartsuk az etikai normákat és ezt következetesen meg is követeljük. Osztályfőnöki óra keretében etikai kérdésekkel is foglalkozunk, az esetlegesen felmerülő problémákat a személyes felelősségvállalás és a közösségi normák megértésén keresztül igyekszünk megoldani

Nemzeti öntudat, hazafias nevelés

Iskolánk nemzetközi jellege miatt a nemzeti kultúránk, történelmünk és értékeink átadása hétköznapunk része, alapvető küldetésünk. A magyar mint idegen nyelv nagy óraszámban történő oktatása során, illetve a magyar történelem megismerése kapcsán külföldi tanulóink mély ismereteket szereznek , de nagyban számítunk magyar állampolgárságú tanulóink aktív közreműködésére is , például nemzeti ünnepeink kapcsán Az évente megrendezésre kerülő Nemzetközi Napon megélhetik diákjaink kulturális sokszínűségünket is és bemutatva a saját hagyományaikat örömmel és büszkén fedezhetik fel annak értékeit.

Állampolgárságra, demokráciára nevelés

Társadalomismeret órán állampolgári ismereteket is tanítunk, ahol többek közt megismerkedhetnek különböző választási rendszerekkel és egyben az egyén és a közösség esetleges konfliktusainak mélyebb feltárását is célul tűzzük ki. Az individualista szempontok mellett a nagyobb közösség jogait is hangsúlyozzuk, így értve meg a demokrácia lényegét, mint jogok és kötelességek összességét. A diákönkormányzat keretében mindezeket gyakorolhatják is.

Önismeret és társas kapcsolati kultúra fejlesztés

Tanulóink életkora miatt az önmeghatározás, önismeret fejlesztése különösen aktuális. Osztályfőnökeink és a tantestület egésze már az iskola kicsi, családias jellege miatt is személyes kapcsolatot tud ápolni a diákokkal. Ezen keresztüll erősítjük pozitív énképüket, segítünk egyéni képességeik megismerésében és céljaik elérésében. A korosztályos nyomásra kialakuló énkép zavarokat igyekszünk feloldani. Az egymás közti kommunikációban az egymás iránti tiszteletet maximálisan elvárjuk, ahogyan azt házirendünk is rögzíti.

A családi életre nevelés

A szülőkkel szoros együttműködésben állunk és igyekszünk tanulónk életkori sajátosságból adódó elszakadási vágyán úgy alakítani, hogy a lázadó korszak után visszataláljanak a családjukhoz, konfliktusaikat megoldják. Iskolánkba számos testvérpár jár, ami jelzi, hogy a családok elégedettek és bizalommal bízzák ránk kamasz gyermekeiket. Külön figyelmet fordítunk a nagyszámú elvált családban nevelkedett diákunk problémájára.

#### A testi és lelki egészségre nevelés

Célunk, hogy tanulóink tudatosan formálják életmódjukat, különböző döntéseik következményeit ismerjék és a választásuknál igyekezzenek testi és lelki egészségük fentartására. Kiemelten foglalkozunk testnevelés, biológia és osztályfőnöki órákon a testmozgás szükségességével, az egészséges táplálkozással, szenvedélybetegségekkel és testkép zavarokkal. Fontosnak tartjuk, hogy tájékozottak legyenek a kapcsolódó elérhető lakossági szolgáltatásokról, tudjanak értelmezni tápanyagtartalomról szóló információkat és gyógyszereket leíró betegtájékoztatókat.

#### Felelősségvállalás másokért, önkéntesség

Mivel diákjaink tipikusan jó körülmények közt élnek kiemelkedően fontosnak tartjuk, hogy szociális érzékenységüket fejlesszük. Ismerjenek meg olyan élethelyzeteket, amelyben lévők rászorulnak embertársaik segítségére. Önkéntes programunk állandó része a Habitat for Humanity szervezet programjain való részvétel, melynek keretében szociális lakásfelújítási programokban végezhetnek önkéntes fizikai munkát.

#### Fenntarthatóság, környezettudatosság

A környezettudatos életre nevelés részeként iskolánkban egy évtizede szelektív hulladékgyüjtés folyik. Erre az iskolán kívül is bíztatjuk tanulóinkat, és mint sok egyéb területen ebben is a példamutatást tekintjük a legfőbb nevelési eszköznek. Iskolánkat rengeteg növény díszíti, amire a nagyvárosi környezetben különösen szükség van. Természettudományos tárgyaink keretén belül gyakran használunk környezeti ártalmakról szóló esettanulmányokat, így hívva fel tanulóink figyelmét a környezet védelmének szükségességére..

#### Pályaorientáció

A továbbtanulás tervezésében személyesen konzultálunk diákjainkkal, feltárva a lehetőségeket és felmérve képességeiket. Osztályfőnökeink a szülőkkel is egyeztetve segítenek személyes hosszútávú tervet kialakítani és figyelik az így meghatározott mérföldkövek elérését.

#### Gazdasági és pénzügyi nevelés

Célunk, hogy tanulóink képesek legyenek átlátni az egyszerűbb pénzügyi folyamatokat (számlanyitás, hitel, THM, bankkártya használat, befektetés, devizák…). Legyenek tájékozottak a gazdasági folyamatok összefüggéseivel kapcsolatban és ismerkedjenek meg globális problémákkal is. Legyenek képesek információkat keresni és értelmezni különböző egyéni pénzügyi döntésekkel kapcsolatban.

#### Médiatudatosságra nevelés

A mai ember számára nem az információ megszerzése jelenti a kihívást, hanem az információ hitelességének felmérése. Ebben a nehéz feladatban nyújtunk segítséget tanulóinknak, amihez gyakran önálló projektmunka jellegű feladatokat használunk. A legfontosabbnak azt tekintjük, hogy tudatosan válasszanak, tudjanak szelektálni és kerüljék el a nem kívánatos tartalmakat.

#### A tanulás tanítása

A tanulás egy életen át zajló folyamat, ami egyre inkább iskolák falain kívül zajlik. Az ehhez szükséges készségeket azonban az iskolában kell fejleszteni. Ilyenek például a jegyzetelés, információgyűjtés, az ismeretek szintetizálása, összefüggések keresése és a kérdés megfogalmazása. Valamennyi tanóra terepe a tanulásnak és tanáraink változatos pedagógiai módszereket alkalmazva segítik azt. Ezzel kapcsolatban rendszeresen nevelőtestületi szakmai értekezleteket is tartunk.

###  Tanórán kívüli foglalkozások, tevékenységek

Az iskola – a tanórai foglalkozások mellett – a tanulók érdeklődése, igényei szerint, a tehetség, a képesség kibontakoztatását, a beilleszkedési, tanulási nehézségek enyhítését segítő tanórán kívüli foglalkozásokat szervez. A foglalkozások keretében korrepetálás, konzultáció, tehetséggondozás, felzárkóztatás, felvételi és érettségi előkészítés és egyéb tanulmányi, kulturális és sportfoglalkozás tartható. Ezek legjellemzőbb formái: szakkör, diáksportkör, egyéni vagy csoportos konzultáció, tanulmányi- és sportversenyek, pályázatok, tanfolyam, kulturális rendezvény, tanulmányi kirándulás. A foglalkozásokat a tanórán kívüli órarendben kell rögzíteni.

* Szakköröket a magasabb szintű képzés igényével a tanulók érdeklődésétől függően, a tantárgyi közösségek javaslata alapján indít az iskola. Az igényeket a tanév elején mérjük fel. A szakkörök vezetőit a jelentkezők véleményének figyelembevételével az igazgató bízza meg. A foglalkozások meghatározott tematika alapján folynak, amit a szakkör vezetője dolgoz ki. A foglalkozásokról, valamint a látogatottságról naplót keli vezetni.
* Az iskolai diáksportkör a tanulók mozgásigényének kielégítésére, az egészséges életmód kialakítására, a mozgás, a sport megszerettetésére alakul. A sportkörnek tagja lehet az iskola minden tanulója. A sportkör a versenysport csapatának működtetésével (kosárlabda) a tömegsport, az iskolai háziversenyek szervezésével foglalkozik, segítve az iskola számára kötelezően előírt mindennapi testnevelés lehetőségeinek megvalósítását. A foglalkozásokat az egyetem sportlétesítményeiben tartjuk. A téli szünetben illetve az első félév véget követően 4-5 nappal sítábort, minden tanév elején pedig ún. nulladikos tárbort szervezünk, elsősorban az újonnan felvett tanulók számára, de a felsőbb évfolyamok tanulóinak aktív részvételével.
* Az iskola által szervezett rendezvényeken kívül a tanulói közösségek (osztályok, évfolyamok, iskolai diákvezetőség) kulturális rendezvényeket tarthatnak. A program ismeretében a rendezvényt az igazgató engedélyezi és biztosítja a tanári felügyeletet.
* A hiányos felkészültséggel hozzánk kerülő, vagy a hiányzásai miatt lemaradó tanulókat az őket tanító szaktanár konzultáción illetve korrepetálási foglalkozáson felzárkóztatja. A foglalkozás differenciáltan egyes tanulókra, vagy több tanulóra a szaktanár javaslatára, vagy a tanuló kérésére történik. Az időpontot a szaktanár és az osztályok, illetve egyének egyeztetik.
* Tanulmányi kirándulások: minden osztály tanévenként két tanítási napon tanulmányi kiránduláson vesz részt. Célja: hazánk tájainak, kulturális örökségeinek megismerése, az osztályközösség formálása. A programot az osztályfőnök és az osztály tanulói közösen alakítják ki, a szülők véleményének meghallgatása után.
* Külföldi tanulmányutak, nyelvtanulás céljából. Iskolánk partnerkapcsolatai révén csereprogramokban vesz részt és a szorgalmi időn kívül angol nyelvterületen külföldi tanulmányutat szervez. Az angliai tanulmányút tanulói költségeinek 50%-át a négy gimnáziumi év alatt egy alkalommal az iskola fedezi. A szükséges kísérőtanárok és a szervezés költségeit az iskola fizeti.
* Minden évben megrendezzük iskolánk nagy ünnepét a *Nemzetközi Napot*, amely keretében megismerhetik egymás kulturáját és egyben büszkén mutathatják be mindazt, amire büszkék saját kulturájukból. Ez az egész napos esemény iskolánk nemzetiségeinek a lehető legalaposabb megismerését szolgálja, ezért egy hónapos felkészülés előzi meg (többek közt osztályfőnöki, ének-zene és történelem órákon). Zene, tánc, irodalom, étel és kultúraismereti vetélkedő egyaránt része.

###  Az alkalmazható tankönyvek, tanulmányi segédletek és taneszközök kiválasztásának elvei

A tankönyvvel szembeni alapvető elvárások :

* tartalmazza a tantervben előírt ismeretanyagot;
* elégítse ki a didaktikai követelményeket;
* alkalmazkodjon a korosztály intellektuális fejlettségi szintjéhez.

A magyar nyelvű tankönyv-kínálaton kívül külföldi, angol nyelvű tankönyveket és elektronikus tananyagokat is használunk a fenti célok eléréséhez. A szaktanár az iskolavezetés hozzájárulásával jogosult meghatározni a használt tankönyvet.

Tankönyvellátás

Iskolánk tanulói az iskola által vásárolt tartós használatú tankönyveket kapnak. A tankönyvhasznála ingyenes, a tankönyvet tanév végén jó állapotban vissza kell adni,vagy megvásárolni.

### Az iskolai beszámoltatás rendje és követelményei

Az iskolai beszámoltatás, az ismeretek számonkérésének követelményei és formái; a tanuló magatartása, szorgalma értékelésének és minősítésének követelményei; a tanuló teljesítménye, magatartása és szorgalma értékelésének, minősítésének formái; az írásbeli beszámoltatások formái, rendje, korlátai, a tanulók tudásának értékelésében betöltött szerepe, súlya; az otthoni felkészüléshez előirt írásbeli és szóbeli feladatok meghatározásának elvei és korlátai.

#### Az ellenőrzés és az értékelés alapelvei:

* folyamatosság, rendszeresség,
* korrektség,
* igényesség,
* objektivitás és empátia egészséges aránya,
* a tanulói önkontroli fejlesztésének igénye.

#### A számonkérésnek, a tanulói teljesítmény értékelésének, minősítésének követelményei

* Számon kérni csak olyan ismeretet szabad, amelyet megtanítottunk, illetve amelyhez a tanuló tanára vezetésével (irányításával) hozzájutott.
* A számonkérésnek mindig a tanuló tudására (és nem tudásának hiányosságaira) keli irányulnia. A hiányosságok feltárásának célja a további ismeretszerzés, illetve a hiányosságok pótlásának segítése.
* Lehetőséget keli adni a tanulónak a számonkérés során feltárt hiányosságok pótlására, hibák javítására.
* A tanuló teljesítményét mindenkor korrekt módon, az elvárás–képesség­teljesítmény egységében kell értékelni.
* Az *értékelés és minősítés* során arra kell törekedni, hogy az érdemjegy vagy szöveges minősítés mindenkor a tanuló teljesítményét tükrözze (és ne az osztályban, csoportban kialakult tudásbeli rangsorban elfoglalt helyét).
* A tanulói teljesítmény értékelésekor a pozitív motiváció, a képességeknek a megerősítés útján történő fejlesztése az irányadó elv.

#### Az értékelés fajtái

* Az értékelés a 9-12. évfolyamon **folyamatos.**

A folyamatos értékelés funkciói:

- visszajelzés a diáknak a zökkenőmentes továbbhaladás érdekében,

- jelzés a szülőknek a diák adott tantárgybeli előmeneteléről.

A folyamatos értékelés fajtái:

- órai értékelés (szóban az órai munka, az aktivitás visszajelzésére),

- szóbeli felelet értékelése,

- gyakorlati, illetve manuális tevékenység értékelése osztályzattal és szóban (készségtárgyakban nyújtott teljesítmény értékelésére),

- írásos értékelés (írásbeli munka minősítésére: osztályzat + hozzáfűzött megjegyzések, tanácsok),

- szülőknek elektronikus ellenőrző útján küldött jelzés a feltűnően gyenge, vagy –esetleg – a kiemelkedően jó teljesítményért.

* Félévi és tanév végi értékelés

A félévi és tanév végi – ellenőrzőben, ill. bizonyítványban rögzített – értékelés funkciói:

- félévkor: visszajelzése annak, hogy a tanuló hol tart a tantárgy ismeretanyagának, az abban való jártasságnak az elsajátításában. A félévi osztályzatnak keli kifejeznie azt, hogy a tanulói munka, aktivitás tendenciája megfelelő-e, a képességei szerinti legmagasabb szintű tudás megszerzéséhez vezet-e, visszajelzést keli adnia arról, hogy megtalálta-e a tanuló a tantárgy eredményes elsajátításához szükséges tanulási módszereket.

- év végén: az osztályzatban kifejezett értékelés azt mutatja meg, hogy a tanuló milyen szinten sajátította el a tantárgy adott tanévre előírt követelményeit.

A félévi és év végi értékelés összhangban kell, hogy legyen az évközi értékelések során adott szóbeli, írásbeli és jegyekben kifejezett visszajelzésekkel.

* Vizsgák

Az év végi osztályzat a Köznevelési törvényben foglaltaknak megfelelően születhet ***osztályozó vizsga*** eredményeként. Ekkor az értékelés az adott tanév tantárgyi követelményeinek elsajátítási szintjét jelzi.

Az előbbiektől eltérő, speciális értékelési forma *a* ***különbözeti vizsga*.** A különbözeti vizsgán az iskolaváltó vagy idegen nyelvi csoportba illeszkedő tanuló tárgyi tudásának mérését értjük, amennyiben a váltás következményeként olyan tananyagrészeket tárunk fel, amelyek hiányoztak korábbi tanulmányaiból. A vizsga ezek elsajátításának szintjét méri.

Kifejezetten a 9KNY osztályban elérendő nyelvi kompetenciáinak mérésére szolgál az ***angol komplex szintfelmérő vizsga***, melynek sikeres teljesítése a továbbhaladás feltétele.

Speciális értékelésként**próbavizsgákat** szervezünk, évente kétszer angol nyelvből és egyszer a 11 évfolyam végén vagy a 12. évfolyam elején a kötelező érettségi tantárgyakból. Ezek célja a speciális vizsgatípusokra és a vizsgaszituációra való felkészítés. A próbavizsgán szerzett érdemjegy az adott félévi értékelés 20%-át adja.

####  Az ellenőrzés, értékelés összefoglalása

A tanulók felkészültségét az alább felsorolt módokon ellenőrizzük és értékeljük:

* szóbeli feleltetés,
* házi feladat, füzetvezetés ellenőrzése,
* írásbeli számonkérési formák:

- írásbeli felelet (egy anyagrészből),

- beadandó, nagyobb elmélyülést igénylő házi dolgozat kitűzése,

- röpdolgozat (bejelentés nélkül, aznapi házi feladatból),

- dolgozat (előző órán bejelentett, kisebb anyagrészből),

- témazáró dolgozat (legalább egy héttel korábban bejelentett, összefoglalással

 előkészített, teljes témakört felölelő).

* a tanuló produktumának (pl.beadandó projekt, prezentáció, rajz,, testneveléssel összefüggő mozgásforma előadása) ellenőrzése

Az értékelés funkciói:

* folyamatos munkára készteti a tanulókat,
* folyamatos visszajelzést ad a tanárnak az egyes tanulók, illetve az egész csoport (osztály) adott anyagrészből elért tudásszintjéről,
* a tanulók reális önértékelésének, következésképpen a reális pályaválasztáshoz vezető út megtalálásának eszköze.

Alapelvek:

* Bejelentés nélküli témazáró dolgozatot nem íratunk.
* Egy napon lehetőleg nem íratunk két tantárgynál több tárgyból témazáró dolgozatot.
* A félévi és tanév végi minősítés nem alakítható ki csak írásbeli számonkérés alapján született érdemjegyekből, azokból a tantárgyakból, amelyek alkalmasak a szóbeli kifejezőkészség fejlesztésére, amelyekből későbbi tanulmányaik során a tanulók szóbeli vizsgát kötelesek tenni (illetve tehetnek).
* A szakértő által bizonyítottan részképesség-hiányos (pl.dyslexiás), illetve írásképtelenséget okozó fogyatékkal élő diákot az írásbeli számonkérés minden formája alól fölmentjük.
* Az írásbeli munkák ellenőrzése és a tapasztalatok visszajelzése során különös figyelmet fordítunk arra, hogy a diákokat megtanítsuk jegyzetelni.
* Az írásbeli kifejezőkészség fejlesztésébe beleértendő az is, hogy megtanítjuk a diákokat az információhordozók használatára. (Pl. szövegszerkesztés, az Internet használata levelezésre, forrásgyűjtésre, prezentáció készítése demonstrációs eszközökkel, stb.)
* A diákok írásbeli dolgozatait, beszedett füzetét, beadott munkáját rövid időn belül értékelni, javítani kell: ellenkező esetben annak – fontosabb – visszajelzés jellege háttérbe szorul „jegyszerző” funkciója mögött.
* Az értékelésre beadott tanulói munkák (házi dolgozatok, tanulói kutatómunkák anyaga) a tanulók „szellemi termékei”, azokat vissza kell adni a készítőiknek, illetve csak a tanuló engedélyével őrizheti meg azokat a pedagógus.
* A tanulók tantárgyi füzetüket, jegyzetüket elkérheti, beszedheti a pedagógus. (de a tanuló magánfeljegyzéseit nem szabad elvenni.)
* A tanulók tanórai és tanórán kívüli munkájának ellenőrzése folyamatos megfigyelés útján történik. A megfigyelés kiterjed a tanuló aktivitására, érdeklődésére, a feladatok elvégzésének módjára, hozzászólásaira. Ezeket esetenként értékeljük, de nem osztályozzuk. A végső osztályzat kialakításánál figyelembe vesszük.
* A szóbeli feleletben az ismeretek mennyisége mellett értékeljük az ismeretek önálló

felhasználását és alkalmazását, a felelő beszédkultúráját. A feleletre adott osztályzatot a kérdező tanár indokolja, rámutatva az elhangzottak értékeire és hiányosságaira.

* Minden tanárnak törekednie kell arra hogy minden tanulónak legalább egy szóbeli feleletre kapott osztályzata legyen félévenként, amennyiben a tanított tantárgy érettségi vizsgáján van szóbeli rész is.
* A röpdolgozat időtartama legfeljebb 10-15 perc. Célja az alapfogalmak és az előző órákon tárgyalt ismeretek és azok alkalmazásának számonkérése. A számonkérésnek ez a leggyakoribb formája.
* Nagyobb tananyagegységek, témakörök anyagának elsajátítását, megértését, az ismeretek alkalmazásának készségét témazáró dolgozattal ellenőrizzük. Időtartama legalább egy tanítási óra. A végső osztályzat kialakításához nagyobb súllyal vesszük figyelembe, mint a röpdolgozatot
* A félévi és év végi osztályzatok kialakítása előtt a kötelező érettségi tárgyakból (magyar nyelv és irodalom, történelem, matematika, angol nyelv) évfolyam szintű vizsgadolgozatot írathatunk. Időtartama két tanítási óra. A dolgozat érdemjegye a félévi és év végi osztályzatot legfeljebb egy jeggyel befolyásolhatja.

#### A szaktanár kötelezettségei az osztályozással kapcsolatban

-a félévi és év végi osztályzatok megalapozottságához az osztályozó naplóba beirt jegyek száma a tantárgy heti óraszámának minimum a másfélszerese, kell, hogy legyen félévenként

-alapozó és időszakos osztályzatokat a naplóba folyamatosan, a témazáró jegyeket pedig a témakör lezárást követően kell beírni

-a tanulók szóbeli teljesítményét az osztály előtt szóban is értékelje. Nem kerülhet osztályzat a naplóba az érintett tanuló tudta nélkül

-egy napon legfeljebb két tantárgyból iratható egész órás dolgozat, amit az érintett csoportnak előre be kell jelenteni

-az írásbeli munkákat jellegüktől függően a tanár köteles a lehető legrövidebb időn belül, de legkésőbb két héten belül kijavítani és értékelni

-december és május közepén az elégtelenre álló tanuló szüleit értesíti az ellenőrző könyv útján gyermeke előmeneteléről

-törekedni kell az objektív értékelésre. A tantárgyi érdemjegyet nem befolyásolhatja a tanuló magaviselete.

#### A házi feladatok kitűzésének elvei és gyakorlata

A „házi feladat” céljai:

* újra feldolgozni, elmélyíteni, rögzíteni az órán tanultakat;
* készségszintig gyakorolni a tanult algoritmusokat;

39

* önálló kutatómunkát végezni valamely témában;
* alkotómunkát végezni valamely témában.

Elvek:

* Házi feladatot öncélúan nem adunk (azaz ha a fenti célok egyikét sem szolgálja).
* A házi feladat mennyiségének meghatározásánál mindenkor figyelembe keli venni, hogy a tanulónak többnyire naponta 7 órája van, és minden órán tűznek ki a számára kötelezően megoldandó feladatot.
* Csak olyan feladat adható kötelező jelleggel, amelynek megoldására valamennyi tanuló képes. (Ha ez a csoport heterogén tudásszintje miatt nem lehetséges, akkor a házi feladatnak mindig legyen olyan része, amelynek elvégzésére/elkészítésére/ megtanulására mindenki képes.)
* A házi feladatot mindig részben vagy teljesen (minden diákra, illetve feladatra vonatkozóan) ellenőrizni kell.
* Az el nem készített, illetve hibás, hiányos házi feladat értékelésekor különbséget keli tenni a mulasztás okai szerint:

- nem büntetjük a tanulót, ha a mulasztás, hiány, hiba a feladat vagy annak alapjául szolgáló anyag nem értéséből fakad;

- meg kell adni a tanulónak a házi feladat pótlásának lehetőségét, ha önhibáján kívül (igazolt betegség) mulasztotta azt el;

- a hanyagságból elmulasztott írásbeli feladat nem „értékelhető” elégtelennel. (Érdemjegyet csak tudásra adunk. Az el nem készített feladattal tudásszint nem mérhető. A házi feladat elvégzésének hanyagságból történő elmulasztását pedagógiai eszközökkel és módszerekkel lehet és kell büntetni. Ez lehet feleltetés, a házi feladathoz hasonló feladat dolgozat formájában történő megíratása, pótfeladat kitűzése, stb.)

* Az önálló kutatómunkát, a kötelező tananyagon kívüli ismereteket kívánó feladatok elvégzését – a befektetett munka arányában – pozitívan kell értékelni, megerősíteni..
* Tanítási szünet idejére legfeljebb annyi kötelező házi feladat adható, amennyi egyik óráról a másikra szokásos.
* A nagyobb elmélyülést, több időt igénylő feladatok kitűzésekor (könyvtári vagy internetes kutatómunka, modellkészítés, képzőművészeti alkotás, technikai eszköz készítése, forráselemzés) az elkészítés határidejét különös gonddal, a tanulók egyéb kötelezettségeire tekintettel kell megállapítani.
* A tantervi anyagot meghaladó mennyiségű vagy mélységű ismereteket, kívánó feladatokat (pl. versenyfeladatok) csak annak a diáknak lehet kötelezően előírni, aki a versenyzést, illetve az önálló kutató vagy más jellegű alkotómunkát önként vállalta.

###  A tanulók fizikai teljesítményének mérésének elemei és minősítése

 mérések

|  |  |  |  |  |  |  |
| --- | --- | --- | --- | --- | --- | --- |
| Cooper-teszt futással. ill. úszással | Helyből távolugrás (m) | Fekvőtámaszban karhajlítás és nyújtás (db) | Egykezes tömött labda hajítás előre (m) | Hasonfekvésből törzsemelés és leengedés (db | Kétkezes tömött labda hajítás hátra a fej fölött (m) | Hanyattfekvésből felülés térdérintéssel (db) |

Minősítő kategóriák

|  |  |  |  |  |  |
| --- | --- | --- | --- | --- | --- |
| 0-20 pontigen gyenge | 21-40 pontgyenge | 41-60 pontkifogásolható | 81-100 pontjó | 101-120 pontkiváló | 120-140 pontextra |

###  Az iskola magasabb évfolyamára lépés feltételei

* a) A tanulónak, az évfolyamának minden tantárgyából teljesítenie keli a tantárgyak kerettantervében előírt minimum követelményeket, amit minden szaktanár ismertet a tanév első óráján.
* b.) Ha. a tanuló elégtelen minősítést kap egy tantárgyból a tanév végén, akkor javítóvizsgát tehet, ezt több tantárgyból is megteheti, korlátozás nélkül. Ha valamennyi javítóvizsgája sikeres, akkor magasabb évfolyamba léphet.
* c,) A tanuló igazolt és igazolatlan hiányzása nem haladhatja meg a 250 tanítási órát a tanév során. Amennyiben a tanuló ennél többet mulasztott, a nevelőtestület dönt, hogy osztályt ismételjen, vagy osztályozóvizsgát tehet.
* d,) A tanuló igazolatlanul mulasztott óráinak száma nem érheti el a tanév során az 50 tanítási órát a tanév során. Amennyiben ennél többet mulasztott igazolatlanul és betöltötte a 16. életévét, akkor tanulói jogviszonya arra a tanévre megszűnt és tanulmányait csak az osztály megismétlésével folytathatja.
* e.) Ha a tanuló egy-egy szaktárgy óráinak több mint 30%-áról hiányzott, akkor abból a tárgyból a tanév végén nem osztályozható. A nevelőtestület döntése alapján osztályozóvizsgát tehet.

###  A tanulók magatartása és szorgalma értékelésének és minősítésének alapelvei, követelményei, formái

Az osztályfőnök feladatai:

A magatartás és szorgalom minősítése az osztályfőnök feladata. Az osztályfőnök a tantestület által jóváhagyott helyi minősítési rendszer és az osztályban tanító tanároktól kapott rendszeres tájékoztatás alapján áttekinti osztálya minden tanulójának magatartását, közösségi és tanulmányi munkáját, sport- és egyéb tevékenységét. Ezek figyelembevételével, az osztálygyűléssel egyeztetve állapítja meg a tanulók magatartás és szorgalom minősítését, amit az osztályozó értekezlet előtt ismertet és indokol. A minősítésekkel kapcsolatban az osztály tanulói elmondhatják véleményüket. Ha a tanulók többségének a véleménye eltér az osztályfőnökétől - amit indokolnak is - akkor az osztályfőnök ezt figyelembe veszi.

Az osztályozó értekezleten az osztályfőnök a rendelkezésére álló információk alapján értékeli osztálya neveltségi szintjét, fegyelmét és tanulmányi munkáját. Ezekről az osztályban tanító tanárok is elmondják véleményüket. Ezután az osztályfőnök tanulónként ismerteti javaslatait, majd a szaktanárok véleményének meghallgatása után dönt a végleges magatartás és szorgalom minősítéséről. Ha az értekezleten kapott információk alapján megváltoztatja a tanulókkal már megvitatott álláspontját, akkor a következő osztályfőnöki órán ismerteti a változtatás okát.

Az osztályra vonatkozó általános megállapításokat a szülői értekezleten is ismertetni kell. Az egyes tanulókat érintő megállapításokat a tanuló szülőjével kell megbeszélni.

A magatartás értékelésének főbb szempontjai:

A magatartás fogalma: A tanuló viszonya az iskola értékrendjéhez, a Házirendben rögzített viselkedési normák és íratlan viselkedési szabályok betartásának szintjei, a tanuló viszonya társaihoz, tanáraihoz, az iskola dolgozóihoz.

A *magatartás* nem azonos a *magaviselettel*. A magatartásjegy kialakításában a tartás, a morális tulajdonságok (becsületesség, kudarctűrés, önfegyelem) játsszák a döntő szerepet.

A magatartásjegy kialakításának elvei:

A magatartás minősítése fejezze ki a közösséghez, annak tagjaihoz való viszonyt, a közösség érdekében végzett tevékenységet, a munkafegyelmet, viselkedést. A minősítés mindenekelőtt nevelő jellegű legyen.

A tanuló magatartásjegyében kifejezésre jut:

* az iskolába járási fegyelme (a Házirendben meghatározott bizonyos igazolatlan óraszám, amely mellett a tanuló magatartásjegye – ha az egyéb feltételek teljesülnek –lehet példás, jó, változó);
* társaihoz való viszonya (segítőkészség, szolidaritás, stb.);
* a tanáraival szemben tanúsított magatartása (udvariasság);
* beszédstílusa, a kulturált magatartás szabályaihoz való viszonya az iskolában és az iskolai szervezésű rendezvényeken;
* a tanuló korábbi magatartásához képest történt (pozitív vagy negatív irányú) változás;
* óra alatti magaviselet (a fegyelmezettség szintje).

- magaviselet a tanítási órákon, az iskolán kívüli tevékenységek alkalmával (udvarias, kulturált, tisztelettudó, fegyelmezett stb.)

- részvétel a közösségi, sport-, és kulturális munkában (feladatvállalási készség, segítőkészség, szervezőmunka)

- munkafegyelem (igazolatlan mulasztás, tanulmányi kötelezettségek)

- a tanulói Házirend előírásainak betartása

- a közösségre gyakorolt hatás

- dicséretek és elmarasztalások

Minősítés

***Példás*** a magatartása annak a tanulónak, aki

- az iskola vagy az osztályközösség érdekében kiemelkedő munkát végez

- pozitív hatást gyakorol a közösségre

-a tanulói Házirendet betartja

- megbízható, pontos, segítőkész

- magaviselete példamutató az iskolában és iskolán kívül

- fegyelmezett munkájával, aktivitásával előrébb viszi a tanítási órák menetét

-a közösségi sport- és kulturális munka valamelyikében kezdeményező és aktív résztvevő

- igazolatlan óráinak száma félévenként legfeljebb 1 óra

- nincs írásbeli elmarasztalása.

***Jó*** a magatartása annak a tanulónak, aki

-a közösségi sport- és kulturális munkákban nem kezdeményező, de a rábizott feladatokat elvégzi

-a tanulói Házirendet és az iskolai együttélés szabályait betartja

- megbízható, pontos

- magaviselete ellen nem merült fel jelentősebb kifogás

-a tanítás órákon passzív, de nem zavarja az órai munkát

- igazolatlan óráinak száma tanévenként legfeljebb 6 óra

- legfeljebb írásbeli osztályfőnöki intőt kapott.

***Változó*** a magatartása annak a tanulónak, aki

- a közösségi sport- és kulturális munkákban csak ritkán vesz részt

- megbízhatatlan, nem lehet rá számítani

- magaviselete gyakran kifogásolható, zavarja a tanítási órákat

- a tanulói Házirend előírásait csak ismételt figyelmeztetésre tartja be

- igazolatlan óráinak száma nem haladja meg az évi 12 órát legfeljebb írásbeli - igazgatói figyelmeztetést kapott.

***Rossz*** a magatartása annak a tanulónak, aki

- a közösség munkáját és fejlődését szándékosan hátráltatja

- a tanulói Házirend előírásait rendszeresen vagy súlyosan megszegi

- magaviseletével rendszeresen zavarja a tanítási órákat

- tanáraival, társaival szemben udvariatlan, viselkedése és hangvétele megengedhetetlen

- igazolatlan óráinak száma eléri az évi 13 órát

- legalább írásbeli igazgatói intőt kapott.

Magatartásból változó (3) vagy rossz (2) minősítést csak az a tanuló kaphat, akinek már van valamilyen fokozatú *írásbeli elmarasztalása*.

A magatartás minősítésénél a személyiség változását keli értékelni, de meghatározó az igazolatlan órák száma, az írásbeli elmarasztalás súlyossága és a dicséretek, valamint pozitív bejegyzések.

A minősítés megalapozottabb kialakítása érdekében a szaktanárok félévente két alkalommal (október és december vége, illetve március és május vége) értékelik a tanuló magatartását, amit az osztályfőnök összesít.

Szempontok a szorgalom minősítéséhez.

A szorgalom fogalma: A tanuló viszonya a tanuláshoz, aktivitás, érdeklődés.

 A szorgalom értékelésében kifejezésre jut:

* a tanuló tudás iránti igénye (szelektál-e a tárgyak között vagy minden tárgyat igyekszik tanulni),
* a tanuló képességéhez mért teljesítménye,
* a tanuló feladattudata (kötelező feladatai megoldásának, elkészítésének minősége, igényessége),
* a tanuló részvétele az órák menetében (aktivitás),
* a tanuló írásos és manuális munkáinak külalakja, iskolai felszerelésére vonatkozó igényessége (pl. gyakran otthon hagy-e kötelező felszerelési tárgyat).

A szorgalomjegyben kifejezett értékelés alapelvei:

* az abszolút teljesítmény helyett a relatív, tehát a képességhez mért teljesítmény minősítésének eszköze,
* az órai aktivitás csak a személyiségből fakadó tulajdonságok figyelembevételével minősíthető (a zárt, csendes, lassú, elmélyült tanuló nem kaphat elmarasztalást, amiért az órákon ritkábban jelentkezik, nyilvános szereplést nem szívesen vállal önként),
* a szorgalomjegyben tükröződnie keli a változásnak (a korábban tanúsított szorgalom javulásának vagy romlásának),
* a szorgalomjegytől – amennyire lehet – el kell különíteni a magatartásjegyet. (A fegyelmezettség önmagában nem példás szorgalom, a fegyelmezetlenség nem jelenti a szorgalom hiányát, illetve aki aktív, szorgalmas, nem biztos, hogy példás magatartású is.)

A szorgalom minősítése kifejezi a tanuló tanulmányi munkához való viszonyát, kötelességtudatát, érdeklődését, képességeihez mért teljesítményét. Ily módon nem kötjük tanulmányi átlaghoz. Kivételt képez, ha valamely tantárgyból elégtelen minősítést kapott.

A szorgalom értékelésének főbb szempontjai:

-a képességek, adottságok és a teljesítmény viszonya

- igényesség, rendszeresség, önállóság

- felkészülés a tanítási órákra, szakmai aktivitás

- többlettevékenységek vállalása (pl. kiselőadások)

Minősítés

***Példás*** a szorgalma annak a tanulónak, aki

-a tudás megszerzésének érdekében céltudatosan és ésszerűen szervezi meg munkáját

- munkáját rendszeresen, igényesen végzi

-a tanítási órákon aktív, érdeklődő

- minden tantárgyat igyekszik képességeinek megfelelően elsajátítani

- egy-két tantárgyból többlettevékenységet is vállal (kiselőadások, tanulmányi versenyek)

***Jó*** a szorgalma annak a tanulónak, aki

- a tanítási órákra általában felkészül, de különösebb érdeklődést nem tanúsít tanulmányai iránt

- a szorosan vett iskolai tananyagon túl többletfeladatot nem vállal

- képességét megközelítő szinten teljesít

***Változó*** a szorgalma annak a tanulónak, aki

- a tanítási órákra nem készül fel rendszeresen

- képességei alatti szinten teljesít

- tanulmányi munkájában rapszodikus, megbízhatatlan

***Hanyag*** a szorgalma annak a tanulónak, aki

- a tanítási órákra rendszeresen nem készül fel

- az órai munkában nem vesz részt

- tanulmányi teljesítménye jelentősen elmarad a képességeitől valamely tantárgyból elégtelenminősítést kapott.

A szorgalom minősítésénél a tanulmányi eredmény változását kell értékelni, a pozitív és negatív megnyilvánulásokat egyaránt figyelembe kell venni.

A magatartás és szorgalom minősítésének (a jegy kialakításának) formái:

Folyamatos minősítés:

* A pedagógusok folyamatosan, rendszeresen, következetesen reagálnak a tanulók megnyilvánulásaira (órán és órán kívüli szervezett foglalkozásokon).
* Kirívó magatartásbeli vétség, illetve a munkamorál feltűnő romlása esetén a szülőket szóban vagy írásban tájékoztatjuk.
* Kiemelkedő teljesítmény (versenyeredmény, rendezvényen való szereplés, szervezőmunkában való részvétel, stb.) jutalma szóbeli és írásbeli dicséret.

Mind a magatartás, mind a szorgalom értékelése a tanulói személyiség alakításának, a tudás megszerzésére irányuló tevékenység segítésének eszköze.

Nem szabad a tanuló magatartását és szorgalmát mereven, a személyiségvonásainak figyelmen kívül hagyásával értékelni. Semmilyen körülmények között nem megengedett a kollektív büntetés (csoport vagy osztály szintű alulértékelés). Az értékelés nem tükrözhet tanári rokon- vagy ellenszenvet. A minősítés nem büntetés és nem megtorlás, hanem folyamatos értékelés: célja minden esetben a nevelés, a jobbítás, a segítségnyújtás. Amennyiben a szülő nem ért egyet a pedagógusok által kialakított minősítéssel, az osztályfőnököknek (ill. az osztályban tanító bármely tanárnak) törekednie kell a szülő meggyőzésére.

# V. EGÉSZSÉGNEVELÉSI ÉS KÖRNYEZETI NEVELÉSI PROGRAM

### Az egészségnevelés és környezeti nevelés célja

Az *egészségnevelés célja*, hogy a tanulók képesek legyenek objektív módon felmérni saját egészségi állapotukat, ismerjék az egészségkárosító tényezőket, azok hatását, elkerülésük módját. El kell érni, hogy alkalmazzák a tanultakat: tegyenek saját egészségük érdekében.

Az egészségvédelem kiemelt témakörei:

* az életkorral járó biológiai-, pszichohigiénés-, életmódi tennivalók;
* a társkapcsolatok egészségi, etikai kérdései;
* az egészségre káros szokások (helytelen táplálkozás, inaktív életmód);
* az antihumánus szenvedélyek, drogprevenció;
* az egészséges életvitelhez szükséges képességek, a személyiség fejlesztése;
* az egészségérték tudatosítása.

A *környezeti nevelés célja* a tanulók ösztönzése saját élő és élettelen környezetük megismerésére, alakítására, védelmére, a környezetet károsító jelenségek felismerésére, az azok elleni tudatos fellépésre.

A WHO egészségdefiníciója hangsúlyozza, hogy az egészség nem pusztán a betegségek hiánya, hanem testi-lelki és társadalmi jóllét, mely a fenntartható fejlődésnek is egyik elengedhetetlen alapfeltétele

####  Helyzetleírás

Az hogy a diákok mit tartanak értéknek (idea, történés, anyagi javak), az elsősorban a családtól függ, és ezt az iskola csak közvetve és csekély mértékben tudja befolyásolni. A gyermekük tanintézeteként a BME Két Tanítási nyelvű Gimnáziumot választó családokat általánosságban a szellemi értékek iránt igényesség, a belülről fakadó és a külső elvárásoknak megfelelni akarás jellemzi. Ez a késztetés a fiatalokban feszültséget kelt. A feszültség nagyobb teljesítményre ösztönözi őket, amelynek eléréséhez mind több időt töltenek tanulással. A sok kötött elfoglaltság következménye a kialvatlanság, a nagyon kevés szabadidő, a mozgásszegény életmód.

Napjainkra jellemző, hogy a pubertástól a szociális befolyásolás ereje áthelyeződik a kortárs csoportra, és ezzel együtt a deviáns hatások és a médiák befolyása is megnő.

A zaklatott, túlhajszolt életmód velejárója a rendszertelen táplálkozás. A táplálkozás ahelyett, hogy élvezetes, megtervezett napirendi pont lenne a családok életében, kapkodva végrehajtott kötelező penzum: a kultikus élvezet a könnyen elérhető, kevés idő alatt kevés eszközzel elfogyasztható egyhangú táplálékfelvétellé silányul.

A fővárosban lakó diákok idejük nagy részét falak között élik. Keveset mozognak a természetben, nincs érzékük a természeti szépségek felismerésére, nem veszik észre a természetkárosítás jeleit. Az életkor előre haladtával ez a helyzet romlik: a kisgyerekek még elkísérik szüleiket a családi üdülőbe, hobbytelekre. A nagyobbak már önálló programot készítenek, többnyire a városban.

Az agglomerációból bejáró tanulók, bár sok időt töltenek utazással, természetközeli életet élnek. Ez jótékony hatással van mind az egészségükre, mind a természetről alkotott képükre, ismereteikre.

Az elmondottak indokolják az egészségnevelési és környezeti nevelési program létjogosultságát.

####  Az egészségfejlesztéssel összefüggő feladatok

Mindennapos testmozgás:

Az iskola a mindennapos testnevelést az Nkt 27. § (11) bekezdésében meghatározottak alapján szervezi meg.

Statisztikai adatokkal igazolható, hogy a középiskolás gyermekek felénél diagnosztizálható valamilyen tartási rendellenesség, gerincferdülés, statikai lábbetegség. Ezek az általános iskolában kezdődő és a középiskolában fokozódó elváltozások rendszeres testmozgással, célirányos gimnasztikával megelőzhetőek lennének. Az elváltozások gyakorisága nem igazolja a testnevelési órák hatékonyságát. Nem az a fontos, hogy minél nagyobb erőkifejtésre serkentsük a fiatalokat, hanem azzal tudunk segíteni, ha megadjuk a lehetőséget a mindennapi testmozgásra. Ezt felismerve fontosnak tartjuk diákok mindennapos testedzésének biztosítását.

Célunk, hogy a gyerekek életelemévé váljon a mozgás, mert ez egészséges fejlődésük elengedhetetlen feltétele, ezért tanítási időn kívül önkéntes sportkört üzemeltetünk, testnevelő tanár biztosításával.

A tanuló az önkéntes sportkör keretében választhat az alábbi lehetőségek közül:

* kosárlabda (edzés), illetve szabad játék,
* labdarúgás (edzés), illetve szabad játék,
* kondicionálóterem használata.
* úszás

A testnevelés foglalkozások (tanórák, sportköri foglalkozások) során különös gondot fordítunk annak (a testedzés melletti) másodlagos hasznára, örömforrást biztosító jellegére. A testnevelők igyekeznek olyan légkört teremteni az órákon, amely alkalmas a napi szellemi feszültség oldására és sikerélmény szerzésére**.**

#### A személyiség fejlesztése

Minden nevelőintézmény alapvető feladata a fiatalok személyiségének kibontakoztatása, fejlesztése.

E program részeként az alábbi területeken végzünk tudatos fejlesztőmunkát:

* önismeret erősítése, az önelfogadás képességének kialakítása,
* kudarctűrő képesség fejlesztése,
* kapcsolatteremtési képesség fejlesztése,
* akaraterő fokozása,
* az igényes környezet kialakítására és fenntartására való törekvés erősítése,
* az egészséges táplálkozás iránti igény felkeltése,
* az öltözködési szokások, az ízlés alakítása.

A tudatos fejlesztőmunka színtere a tanóra, különösen az osztályfőnöki óra és minden szervezett iskolai és iskolán kívüli esemény, rendezvény, program, ahol spontán lehetőség kínálkozik a fiataloknak egymással és a pedagógusokkal közös tevékenységére.

A szülők körében egyrészt a felvilágosító munka (értekezletek, kiadványok) útján, másrészt a saját gyermekük fejlődéséről, problémáiról szóló négy- és hatszemközti beszélgetések során tudjuk elveinket, az általunk elsőbbséget élvező értékeket közvetíteni.

#### Az antihumánus szenvedélyek, drogprevenció

Az országban az elmúlt években ugrásszerűen megnőtt a tiltott szerek, a nem orvosi alkalmazás keretében használt nyugtatók, fájdalomcsillapítók, altatók együttes fogyasztása, de a legális szerek használata sem csökkent. A droghoz kétféle okból nyúlnak az emberek: az egyik a kaland, a kockázatkeresés, azért, hogy „jól érezzék” magukat, a másik csoport, aki valamilyen lelki bajára keres gyógyírt, ezek az „öngyógyítók”.

Iskolánkban fel kívánjuk mérni a drogokkal kapcsolatos ismereteket, érintettséget a diákok között (attitűdvizsgálat), szorosan együttműködve a diákönkormányzattal. A bővebb ismeretekkel rendelkező, felvilágosult, az egészségről, a szexualitásról, az antihumánus szenvedélyekről nyíltabban beszélő fiatalokra megerősítő és kompetencianövelő módszerekkel kell hatni, a negatív hangadókra inkább információ átadó és ártalomcsökkentő módon, a visszafogottabb, gátlásosabb gyerekekre fejlesztő, támogató, státuszteremtő hatást kell gyakorolni. Az elsődleges drogprevenció lényege, hogy a nem drogozó fiatalokat megtartsuk ebben az állapotban.

Legfőbb célunk tanulóinkat olyan ismeretekkel, pszichésen megalapozott benső értékké vált normakultúrával felruházni, amelynek segítségével egyértelműen elhárítják a személyiségük integritását veszélyeztető szerek használatát, valamint a társadalmi normákhoz igazodó, életkoruknak, érdeklődésüknek megfelelő szabadidős elfoglaltságok nyújtása.

A drogprevenció összetett személyiségfejlesztő munka, ezért abban a tantestület minden tagjának részt kell vennie, és kiemelten fontos az osztályfőnökök szerepe. Pedagógusainknak tisztában kell lenniük a legális-, illegális drogok fogyasztása mögött meghúzódó okokkal. Közre kell működniük a tanuló fejlődését veszélyeztető körülmények megelőzésében, feltárásában, megszüntetésében. Tudniuk kell, mi a teendőjük, kompetenciájuk, ha szembesülnek a kábítószerezés problémájával.

A szülő, a család a legfontosabb társ a tanulók érdekében végzett megelőző munkában, megfelelő előkészítés és információ-átadás után részvételükkel tudják támogatni az iskola programjait.

A pubertás kortól kezdve nagyon fontos a kortárs csoport befolyása, amit a drogprevenciós munkában is fel tudunk használni. (DÖK, kortárssegítők)

A drogprevenció lehetséges színterei:

1. Iskolai programok
	* Tanórai foglalkozások

- Szaktárgyi órák témafeldolgozása

(Minden tantárgynak van konkrét csatlakozási pontja az egészségfejlesztéshez és így a drogprevencióhoz.)

- Osztályfőnöki órák

(Konkrét témakörök feldolgozása, ismeretátadás és interaktív gyakorlatok, esetelemzések. Az ismeretátadó órákhoz szükség esetén külső előadókat, szakembereket lehet hívni.)

* Tanórán kívüli foglalkozások
* Meghívott előadók

- Délutáni szabadidős foglalkozások, Iskola-napok

(Sportprogramok, számítógépterem-használat, vetélkedők, versenyek, játékos programok, témával kapcsolatos filmvetítések)

- Szülői értekezletek

(Osztály-, évfolyam- vagy iskolaszintű, esetleg külső előadó, pld. orvos, pszichológus, rendőr, volt drogos.)\

- Értekezletek, esetmegbeszélések, tréningek

(Elsősorban a pedagógusok számára, de a DÖK, illetve a szülők képviselőit is meghívjuk, amikor a program, illetve a téma engedi.)

1. Iskolán kívüli rendezvények
* Drogprevenciós rendezvények (pl.: Háló-mozi)
* Továbbképzések
* Kortárs-segítőképzés
* Kirándulások, túrák, sportprogramok, erdei iskola, tábor

50

**A drogprevenció lehetséges programformái:**

* Klubok

Igény esetén egészségügyi segítséggel klubot lehet létrehozni tanárok, diákok vagy szülők számára.

* Filmvetítés

A szerfogyasztással kapcsolatos filmek vetítése. Kiválasztásnál fejlődés-lélektani szempontokat is érvényesíteni kell.

* Szakkörök, kortársképzés

Egészségügyi szervek, gyermekjóléti szolgálatok, drogkonzultációs központok munkatársai által vezetett szervezett programok a motivált tanulók „gyűjtőhelyei” és a szemléletformálás műhelyei lehetnek.

* Kiscsoportos beszélgetések

Osztálynak vagy kisebb panelcsoportoknak tartott beszélgetéses témafeldolgozások lehetnek megelőző jellegűek, esetleg konkrét problémát feldolgozóak. A beszélgetésre nagyon fel kell készülnie a pedagógusnak. Odaforduló, érzékeny és mégis távolságot engedő attitűddel kell a foglalkozást vezetni. Mindenképpen kerülni kell a moralizálást, a felelősségkutatást, az elijesztést és a megszégyenítést.

* Dramatikus játékok

Osztályfőnöki órán, esetleg magyar irodalom órán jól alkalmazható a felkészült (kiképzett) tanár számára a szituációs vezetés módszere.

* Sportprogramok, túrák, kirándulások .A szabadidő megfelelő eltöltésének képessége már önmagában is prevenciós eszköz.
* „Gyógyult drogos megszólaltatása”

Csak ellenőrzött és a fiatalokkal történő irányított kommunikációban jártas, szermentes állapotú anyagozót szabad felkérni. Az elvárások megfogalmazásánál a csábító szituációk csapdahelyzeteinek felismertetését, valamint a fogyasztóvá válás stációinak ismertetését kell hangsúlyozni. A megfelelő személy kiválasztásában a drogkonzultációs központok, addiktológiai osztályok vagy kortársképzést szervezők tudnak segítséget nyújtani.

* Könyvtár sarok

A könyvtárban létre lehet hozni olvasósarkot, a témát feldolgozó könyvekből a diákok számára. (A tanári kézikönyveket, szakanyagokat külön kell elhelyezni.)

* Tematikus előadás

A tanulók, tanárok korrekt ismeretanyagának kialakításához nélkülözhetetlenek a tematikus előadások, melyek megtartására célszerű külső specialistákat felkérni. Prevenciós hatékonysága önmagában nagyon csekély, de megfelelő tárgyi ismeret nélkül az interaktív módszereket sem lehet eredményesen alkalmazni.

* Internet

Az informatikai világháló és a hazai Sulinet információs lehetőség, valamint a kapcsolattartást és programszervezést segítő színtér

* Diákönkormányzati programok. Minden szakmailag támogatható ötlet kivitelezéséhez segítséget nyújtunk.

#### Az egészségneveléssel és a környezeti neveléssel összefüggő, tanórán kívüli szakmai programok:

* Egészségügyi szűrővizsgálatok (fogászat, szemészet, hallás vizsgálat, stb.);
* Egészségügyi felvilágosító előadások;
* Drogprevencióhoz kapcsolódó rendezvények;
* Osztálykirándulások, táborok, erdei iskola, terepgyakorlat;
* Kreatív, cselekedtető akciók (pl.: szemétszedés, faültetés, stb.);
* A külső programokhoz kötődően baleset-megelőzési felvilágosító előadások;
* A külső programokhoz kötött környezetvédelmi előadások, tájékoztatók,

gyakorlatok;

* Évente két sportnap.

A médiában megjelenő, mértéktelen fogyasztásra ösztönző reklámok hatásainak ellensúlyozására egyfajta módszer az iskola példamutatása; úgymint:

* Szelektív szemétgyűjtés megszervezése;
* Laboratóriumi veszélyes anyagok, szárazelemek gyűjtése;
* Környezetbarát, újrahasznosítható anyagok használata;
* Takarékosság, takarékos megoldások alkalmazása (pl. energiatakarékos izzók,
* víztakarékos berendezések és eljárások, hőszigetelt nyílászárók stb.);
* Cserepes, élő növények az osztálytermekben, folyosókon.

*Az* egészségnevelési és környezeti nevelési *program* megvalósítása elsősorban a tantestület elkötelezettségén, a személyes példamutatáson és azon múlik, hogy mennyire sikerül a családokat az általunk képviselt értékek és követelmények mellé állítani.

# VI. ZÁRÓDOKUMENTUMOK

### A pedagógiai program nyilvánosságra hozatala, a jóváhagyott pedagógiai programhoz való hozzáférés lehetőségei

Az átdolgozott pedagógiai program minden eleme a testület közös munkája. A munkaközösségek — elolvasás után — kialakították közös véleményüket az első tervezetről, majd továbbították azt az iskola vezetőségének. A vezetőség a vélemények figyelembevételével elkészítette a végleges változatot, amelyet a testület tagjai aláírásukkal fogadtak vagy utasítottak el.

A pedagógiai program az iskola honlapján olvasható. Nyomtatott formában egy példánya a titkárságon, egy példánya a könyvtárban hozzáférhető.

### A pedagógiai program elfogadásának dokumentuma (Mellékelve)

Budapest, 2015-08-24.

 Varga Ildikó

 igazgató